# data[].attributes.headline
Warrior's Fortune: Dominate the Game in the Heart of Mongolia

# data[].attributes.subject
Warrior's Fortune: Dominate the Game in the Heart of Mongolia

# data[].attributes.body
Zaluusaa, ene ödriin khaluun mend! Aguu udamt Chingis khaanii ur sad uchiraas bidnii tsusand yalaltiin tuluukh temtsel bolon eremgii daichin zan khezeneesee baisan gedgiig uudaam nutgiin mini tselmeg khukh tenger gerchilne. Minii khuv'd bol tom amjiltand khurgekh khamgiin shuluun garts bol Bizbet gedgiig uuriin biyere mederchiheed suuj baina. Mongolchuud bid chini khezeneesee azyn tenger tushsen, hurts ukhantai ard tümen uchiraas ene bolomjiig ashiglan kharamgui yalaltuudyg baiguulj, khiimori oo nisekh met sergeetsgeeye!

# data[].attributes.headline
87р сургууль Х.Цэцэгмаа 

# data[].attributes.subject
87р сургууль Х.Цэцэгмаа 

# data[].attributes.body
"Хоёр найзын хүүхэлдэй" нэртэй бяцхан үлгэрийг доор сийрүүллээ.

Хоёр найзын хүүхэлдэй

Эрт урьд цагт үзэсгэлэнт тал нутагт Ариунаа, Саруул хэмээх хоёр найз охин амьдран суудаг байжээ. Налгар зуны нэгэн өдөр тэд өөрсдийн хайртай хүүхэлдэйгээ бариад зүлгэн дээр сууж тоглохоор шийджээ.

Ариунаа хөх өнгийн дээлээрээ гоёж, шар баавгайтай хүүхэлдэйгээ эрхлүүлэн сууна. Харин Саруул улаан дээлээ өмсөж, өөрийн бяцхан хүүхэлдэйдээ шинэ хувцас хийж өгөх тухай ярилцана. Тэд хүүхэлдэйгээ хэрхэн хооллох, ямар гоё тоглоом тоглох талаар хөгжилтэйгээр хүүрнэлдэнэ. Найз охидын инээд хөөр тал хөндийгөөр нэг цуурайтаж, нарны гэрэл тэднийг дулаахан төөнөнө.

Энэхүү тоглоом нь тэдний нөхөрлөлийг улам бүр бат бөх болгожээ. Хүүхдүүд ийнхүү өөрсдийн ертөнцөд жаргалтайгаар тоглож, орой болоход гэр гэр рүүгээ баяртай буцацгаажээ.

# data[].attributes.headline
СХД Ирээдүй сургууль Б

# data[].attributes.body
СХД Ирээдүй сургууль Багш Б.Ундраа

Зуны өдөр

Налгар сайхан зуны найртай сайхан өдөр Батаа хүү хотоос саахалт айлд ирсэн Ану охинтой гэрийнхээ ойр ойн чөлөөнд тохирсон ёсоор уулзав.Түүнд сонирхуулах хоёр хөөрхөн хүүхэлдэйгээ авахаа мартсангүй ээ.

Ану охин шууд л хөөрхөн охинтой төстэй хүүхэлдэйг Батаас авч ихэд энхрийлэн өвөр дээрээ авна.Аргагүй биз ээ хотоос ирсэн болохоор өөрийнхөө тоглодог хүүхэлдэйгээ хотод орхисон учир ингэж ихээр хайрлан тэвэрсэн хэрэг Харин Бат эрэгтэй хүүхэд учраас хүүхэлдэйг тийм ч их сонирхдоггүй бололтой хайш яйш хан барьж алсын барааг ширтэн Анугийн асуултанд хариулсан шиг сууна.

Бат ойролцоох уул ус ургамлын тухай сонирхолтой домог үлгэр шиг зүйл ярих нь хотоос ирсэн Ану охинд сонирхолтой санагдаж Батаас олон зүйлийг сонирхон асууна

Байгалийн сайханд зуны амралтаа өнгөрүүлж байгаа болохоор Ануд юм бүхэн гоё сайхан байлаа

# data[].attributes.headline
12-р сургууль Д.Нарантуяа

# data[].attributes.subject
12-р сургууль Д.Нарантуяа

# data[].attributes.body
Нарлаг сайхан өдөр хоёр охин ногоон зүлгэн дээр зэрэгцэн сууж байлаа. Том охин дүүдээ хайртай хүүхэлдэйгээ тэвэрч, намуухан инээмсэглэнэ. Харин бага охин нь эгчийнхээ яриаг анхааралтай сонсож, нүд нь гялалзан баяртай харагдана. Тэд байгальд гарч, цэвэр агаарт амарч, тоглож сууна. Эгч нь дүүдээ сонирхолтой үлгэр ярьж өгч, дүү нь гайхан сонсоно. Хоёр охины хооронд халуун дулаан уур амьсгал мэдрэгдэнэ. Нар тэднийг илбэх мэт тусаж, модод намуухан сэрчигнэнэ. Шувууд жиргэж, салхи зөөлөн үлээнэ. Энэ мөчид тэд аз жаргалтай, санаа зовох зүйлгүй байлаа. Эгч дүү хоёрын нөхөрлөл, хайр энэрэл нь энэ сайхан өдрийг улам дурсамжтай болгож байв.

# data[].attributes.headline
ХУД 181р сургуулийн бага боловсролын багш Х.Гантуяа

# data[].attributes.subject
ХУД 181р сургуулийн бага боловсролын багш Х.Гантуяа

# data[].attributes.body
Дэлгэр,Уран хоёр сурагчдын амралтаараа хөдөө хамаатныдаа зусахаар болов.Хөдөө явна гэхээр хөл нь газар хүрэхгүй баярлаж, шөнө ч нойр нь хүрэхгүй хэдэн өдрийг арай гэж хуруу даран хүлээсний эцэст явах өдөр нь ирэв.Зуны налгар сайхан өдөр ч таарав. Хотоос гараад очих газар нь дөхөх тусам тал хээр ногооны үнэр, өнгө үзэмж төгс сайхан харагдана.Үнэхээр байгалийн үзэсгэлэн гэлтэй. Ногоон зүлэг дэвсээтэй, ой хөвч хээр тал өнгийн цэцэг алаглаастай,гол горхи шуугин, таван хошуу мал тал бүрд бэлчээртэй уран зураг шиг газар ирлээ.Хамаатны ах Дорж бид хоёрыг угтан гарч ирж амар мэнд мэдэцгээв.Гэрт ор цай хоол ид гэж хоймроо заав. Гэррүү орж хоймор зүг явах гэтэл багана дундуур гардаггүй юм, айлын хойморт нь гэрийн эзэн сууна гээд аав нудран хажуудаа суулгав.Хоол цай болж ах мал төхөөрөн бидэнд сүйд болов.Орой болж аав ч буцахаар болж бид 2т сайн байхыг захиад гарлаа. Шөнийн тэнгэрт асгасан од ёстой түүж аваад хотод аваачиж орой болгон харах юмсан гэсэн бодол төрмөөр. Агаарт цохиулан өглөө болсныг ч үл мэдэн унтжээ. Нэг зүүрмэглэн сэрвэл хонь хурга майлалдан үхэр мөөрнө.Уран сэрээрэй миний дүү босъё. Хоёулаа гадаа гаръя гээд дүүгээ дагуулан гарлаа.Цээж дүүрэн амьсгалах агаарын цэнгэг тунгалгийг. Гэр түшүүлэн тавьсан уургыг харан Дорж ахаа энэ урт модоор тоглож болох уу гэж Дэлгэр тоосон ч шинжгүй асуув. Дорж ах: "Болохгүй ээ миний дүү. Монгол хүн байж уургаар модон морь хийж тоглох нь уу дээ"та 2т тоглох эд бишгүйдээ их бий гэж хэлээд цааш эргэв.Утгыг ойлгож ядан юугаар тоглохоо ч мэдэхгүй гайхан хоёр биерүүгээ харав...

# data[].attributes.headline
НЕБ 18р сургуулийн багш Н.Цогзолмаа 

# data[].attributes.subject
НЕБ 18р сургуулийн багш Н.Цогзолмаа 

# data[].attributes.body
Хоёр найз

Зуны амралтаар өвөө эмээгийн дээ хотоос ирсэн Болд, Цэцэг хоёр танилцаж малд явахдаа ойр зуурын сонин хачин ярилцаж тоглох дуртай болов. Тэд өөрийн дуртай тоглоомоо авч ирэн айл гэр болж заримдаа найз нөхөд болж тоглоно. Болд Цэцэг хоёр маш хөгжилтэйгээр нэгэн зуныг хэзээ ч мартагдашгүй өнгөрөөсөн билээ

# data[].attributes.headline
117-р сургууль Э. Амартогтох

# data[].attributes.subject
117-р сургууль Э. Амартогтох

# data[].attributes.body
ЗУНЫ АМРАЛТ

Зун болж сурагчдын амралт эхлэв.Томоо , Жижгээ хоёр үзэсгэлэнт байгальтай өвөө эмээгийн нутагруу зуны амралтаа өнгөрөөхөөр явав.

Хоёр хүүхдээ ирэхийг тэсэн ядан хүлээсэн өвөө эмээгийн хүлээсэн сэтгэл бөөн баяр хөөрөөр дүүрэн байлаа.Томоо Жижгээ хоёр өөрсдийн тоглох дуртай тоглоомуудаа барьсаар өвөө эмээдээ үнсүүлэн гэрт орж , сүү тараг амтархан ууж , хууч хөөрөв.Өвөө хоёр хөөрхөн ачаа дагуулан ой модонд зугаалж, байгалийн сайхныг бишрүүлэн, уйдсан хүүхдүүдийн магнай тэнийтэл нааш цааш гүйлгэн хэсэг хугацаанд хөгжилдөн тоглоцгоов.Хэсэг тоглосны дараа хоёр ач ядарсан бололтой өтгөн саглагар модны сүүдэр бараадан өөрсдийн тоглоомоо тэврэн , хөдөө нутгийн цэвэр агаар амьсгалах юутай сайхан бэ? гэж аз жаргалтай баяр баясгалантай, аз жаргал, инээд хөөр цалгиж байв.

# data[].attributes.headline
СХД, Ирээдүй цогцолбор сургууль Д.Цэцэгмаа

# data[].attributes.subject
СХД, Ирээдүй цогцолбор сургууль Д.Цэцэгмаа

# data[].attributes.body
“Хангайтай танилцсан минь”

Хүрээ газрын надад хангай нутагт очиж хоёр ч болов хононо гэдэг нь их ноён, тайжид бараалхах лугаа адил ховор завшаантай хэрэг билээ. Ээж аавын нүдний цөцгий болсон би бээр бор гэртээ богд мэт тул арилжаа наймааны өнгөтэй өөдтэйг хэрэглэж “күүкэл”-ээр хүртэл тоглож гайхуулан явдаг байлаа. Өвс ногоо тэгширсэн, гол ус нь шуугисан, тэнгэр нар нь цэлмэсэн ихэд сайхан хангай нутагт Болд хүүтэй танилцан “күүкэл” бэлэглэж хариуд нь хэний ч гарч үзээгүй, хэн ч түүж байгаагүй жимс жимсгэнээр баялаг уулын энгэрийг заалгаж өдөржин бид 2 элдвийг хүүрнэн эх орныхоо эгэл тансаг хийгээд энгүй үзэсгэлэнг бахдан ярилцсаар гэрийн зүг гэлдэрсэн юм. Ирэх зуны өдийд бүр их жимс түүхээр би догдолж Болд найз минь шинэ тоглоомтой болно гэхээс яарсаар гараа даллан далласаар хоёр тийш хариваа…

# data[].attributes.headline
СХД-ийн 12 дугаар сургуулийн бага ангийн багш З.Оюунжаргал

# data[].attributes.subject
СХД-ийн 12 дугаар сургуулийн бага ангийн багш З.Оюунжаргал

# data[].attributes.body
Үлгэрийн нэр:

“Намуун хайр”

Ногоон өвсөн дунд нэгэн залуу хос чимээгүйхэн сууж байлаа.

Залуу нь хар дээлтэй, тайван дөлгөөн харцтай, гартаа жижиг дурсгалын зүйл барьжээ.

Бүсгүй нь улаан дээлтэй, хацар нь улайж, түүний дэргэд ойрхон сууна.

Тэд бие биедээ дотно, дулаахан мэдрэмжтэй байв.

Залуу бүсгүйдээ амьдралын мөрөөдлөө ярьж, ирээдүйд хамтдаа аз жаргалтай байхыг хүсэж байгаагаа хэллээ.

Бүсгүй анхааралтай сонсож, намуухан инээмсэглэн толгой дохив.

Салхи аяархан үлээж, модод тэдний яриаг сонсох мэт найгана.

Тэдэнд чанга үг, их яриа хэрэггүй байлаа.

Хамтдаа суух мөч бүр нь тайвшрал, итгэл, хайр байв.

Тэр өдөр хоёр залуу хайр гэдэг ойлголцол, хүндлэл, үнэн сэтгэлээс бүтдэгийг зүрх сэтгэлээрээ мэдэрч, ирээдүйд хамт алхах итгэлээ баттай болгосон юм.

Тэдний энэ намуухан мөч амьдралынх нь хамгийн үнэ цэнтэй дурсамж болон үлдэж, цаг хугацаа өнгөрсөн ч сэтгэлд нь дулаахан хэвээр хадгалагдан үлдсэн юм.

Энэ дурсамж хожим хэцүү үед тэдэнд урам өгч, бие биеэ илүү ойлгоход тусалдаг байлаа.

Ингэж тэдний хайр улам бат бөх болсон юм.

# data[].attributes.headline
76-р сургуулийн бага а

# data[].attributes.body
76-р сургуулийн бага ангийн багш Б.Болорзул

Наран Саран

Эрт урьдын цагт биш юм гэнэ энэ цаг үед юм гэнэ.Наран Саран нэртэй ах дүү хоёр аав ээжийн хамт нэгэн буйдхан суманд амьдран суудаг байв.Ах Наран гарын эв дүй гэж маш гайхалтай Саран дүүдээ элдэвхэн шаливхан зүйлээр наадах наадгай хийж өгдөг дүү нь ч түүгээр нь наадан тоглох дуртай юмсанж.Саран дүүгийн төрсөн өдөр тун дөхөж гэнэ ах Наран дүүдээ өөрийг нь үргэлж бодогдуулам тийм нэгэн гайхалтай сэтгэл хайр шингэсэн бэлэг өгөхөөр шийдэн даавууны өвдөл цөвдөл өөдөс цуглуулан туулай,хүүхэлдэй хоёр хийж өгөв. Тэгээд дүү Саранг дуудан ах нь чамдаа энэ хорвоо дэлхий дээр ганц л байх үнэн сэтгэлийн илэрхийлэл болгон бэлэг өгье хэмээн сэтгэлээ шингээн урласан тоглоомоо бэлэглэв.Саран охин ийм гайхалтай бэлэг авсандаа туйлын их баяртай байлаа.Ийм нэгэн ижил дасал болсон энэрэнгүй хайрын бэлэгдэл болсон ахан дүүс энэ л дэлхийд аз жаргалтай амьдран суудаг юмсанжээ.

# data[].attributes.headline
              Цэцэгт нугын тойром

# data[].attributes.subject
              Цэцэгт нугын тойром

# data[].attributes.body
... Бага наснаасаа эрхлэн наадаж өссөн Алтан, Амай хоёр цаг л гарвал тоглож өссөн цэцэгт нугын тойромд. ирж, чулуун гэртээ тухлан аар саархныг ярилцан тоглож байлаа.

Цаг нэлээд оройтож нар хэвийхэд Алтан санаа нь зовнингуй - Манайх удахгүй нутаг сэлгэн нүүх юм гэнэ. Чамтай мөд уулзаж тоглох мөч гарахгүй нь. гэхэд Амай : - Санаж явахад уулзах мөч ирэх буй заа гээд шүүрс алдан санаа алдав.

Алтан - Амай гэрээ сайн харж, адуу малаа сайн харж сайн сууж байгаарай. Би удахгүй ирнээ гээд гэрийн эзэн хүн шиг хоймроо тухлан алив мордохоосоо өмнө аяга цай уучихъя гээд чулуун аягатай цайгаа оочлов.

Удалгүй Алтанг дуудаж байгаа дуу тэртээ айлуудын тэндээс дуулдав. Алтан гэрийн зүг явахаар босохдоо намайг дурсан санаж яваарай. Хэзээ нэгэн цагт уулзахдаа таних тэмдэг болгож тоглоомоо солилцов. ..

... Олон жилийн дараа төрж тоглож өссөн нутагтаа ирсэн Алтан хүүхэд насандаа өдөржин тоглож өнгөрүүлдэг цэцэгт нугын тойромдоо очив. Алтан, Амай хоёрын чулуун гэр, хоттой хонь мал, азаргаар адуун сүрэг нь хэзээ хэзээний л саяхан тоглож байсан янзтай бүрэн бүтэн байхыг хараад дуу алдан олзуурхав...

Бага насны алдрай жаахан Амайгаа өөрийн эрхгүй санагалзан шүүрс алдан тэртээд харагдах хэдэн айл тийш хараа сунгав...

# data[].attributes.headline
НЕБ-ын 115 дугаар сург

# data[].attributes.body
НЕБ-ын 115 дугаар сургуулийн багш Д. Юмчинсүрэн

1. Зураг дээр эгч дүү хоёр тоглоом тэвэрсэн сууж байна.

2. Тэд хамтдаа тоглох талаараа буюу ойд болсон сонирхолтой зүйлийн талаар ярилцаж байна.

3. Зохиолын үйл явдал ой модтой үзэсгэлэнт байгалийн дунд эсвэл цэцэрлэгт хүрээлэнд болж байна.

4. Цаг хугацааны хувьд зуны улиралд болж байна.

5. Зохиолд "Аз жаргалтай мөч" нэр өглөө.

6. Зуны дэлгэр сайхан өдөр хоёр охин ойд хамтдаа зугаалж явжээ. Тэд дуртай тоглоомуудаа тэвэрч, зүлгэн дээр сууж ярилцана. Том охин дүүгээсээ "хоёулаа тоглоомоороо хамт тогловол ямар вэ?" гэж асуув. Дүү инээмсэглэн зөвшөөрч хоёул баяртайгаар тоглож эхэллээ. Тэд тоглох зуураа байгалиа хайрлах, бие биедээ туслахын чухлыг ойлгожээ. Ингээд тэр өдөр тэдний хувьд мартагдашгүй аз жаргалтай өдөр болж өнгөрчээ.

# data[].attributes.headline
НЕБ - ын 120 дугаар сургууль  О.Энхжаргал

# data[].attributes.subject
НЕБ - ын 120 дугаар сургууль  О.Энхжаргал

# data[].attributes.body
Нарлаг нугын хоёр найз

Нар ээнэгшин мандаж, ногоон нуга инээмсэглэн гэрэлтсэн өглөө байлаа. Тэр нугын захад Билгүүн хүү дэвтэрч суун, өвөр дээр өяцхан шар хүүхэлдэй тэвэрчээ. Билгүүн тайван дөлгөөн, аливааг бодож тунгаадаг, бусдад анхаарал халамжтай хүү байв. Тэр хүүхэлдэйгээ зүгээр нэг тоглоом биш, харин дүү шигээ нандигнан хайрладаг. Түүний хажууд Саруул охин өвдөг сөхрөн сууж байлаа. Саруул урт гэзгээ сагалзуулан, нүд нь гялалзаж, нүүр дүүрэн инээмсэглэл тодоруулсан сэргэлэн охин. Тэр гартаа улаан даашинзтай жижигхэн хүүхэлдэй барин, Билгүүн рүү сониучирхан харна.

- Чиний хүүхэлдэй ямөр хөгжилтэй инээдэг юм бэ гэж Саруул баяртайгаар

- Тийм ээ, эгэ хүүхэлдэйг би өөрөө би өөрөө оёж хийсэн юм хэмээн Билгүүн даруухан хариуллаа.

Саруул Билгүүний үгийг сонсоод бүр ч гайхаж, түүнийг хүндэтгэн харжээ. Тэр Билгүүнийг зөөлөн сэтгэлтэй, ухаалаг гэдгийг ойлгов. Харин Билггүн Саруулын өөдрөг, бусдыг баясгаж чаддаг занг нь анзаарч, дотроо бахархав. Ингээд хоёр найз ногоонмнугын дунд хүүхэлдэйгээрээ тоглон, мөөрдлөө ярилцав. Тэдний инээмсэглэл нарнаас ч дулаахан, нөхөрлөл нь нугаас ч ногоон байлаа. Тэр өдөр Билгүүн, Саруул хорё жинхэнэ найз гэдэг бие биенээ ойлгож, хүндэлж чаддаг хүн гэдгийг мэдэрсэн.

# data[].attributes.headline
НЕБ-н 185-р сургуулийн Бага боловсролын багш Б. Наранцэцэг

# data[].attributes.subject
НЕБ-н 185-р сургуулийн Бага боловсролын багш Б. Наранцэцэг

# data[].attributes.body
Сайхан дурсамж

Зуны амралт болж Есүгэн эмээ өвөөдөө туслахаар хөдөө гэрт нь ирлээ. Өглөө эртлэн босож хонь малаа хариулан өргөн уудам талаа бахдан харж байтал толгодын цаанаас морь унасан хүн ирж яваа харагдлаа. Морьтой хүний өөдөөс тосон очив.

-За сайн уу чи намайг таньж байна уу гэж хүү хэлэв.

-Есүгэн хэсэг харж зогсож байснаа уучлаарай нэг л таньж өгөхгүй юм гэжээ.

-Хүү би чамайг ирсэн гэж өвөөгөөс сонсоод яаран ирлээ гээд өврөөсөө нэгэн чихмэл гарган үзүүлвэл

Есүгэн сая л танисан бололтой мишээгээд

-Аа чи чин Баатар мөн үү би яаж чамайг мартаж чадав аа гээд өврөөсөө тун адилхан чихмэл гаргаж ирэв. Баярлаж хөөрсөн найзууд сонин сонин сайхан зүйлсээ ярилцан суув.

-Тэд багадаа хамт тоглож өссөн сайн найзууд тиймдээ ч адилхан чихмэл хийлгэн айл гэр болж тоглодог байжээ. Сургуульд сурахаар гэр гэрлүүгээ яваад удаан хугацааны дараа уулзаж байгаа нь энэ ажээ. Хэдий хол байсан ч тэд өврөөсөө хайртай тоглоомоо салгалгүй үргэлж найзаа санан дурсдаг байжээ.

# data[].attributes.headline
НЕБ ын 120 р сургууль бага боловсролын багш Л.Гангаа

# data[].attributes.subject
НЕБ ын 120 р сургууль бага боловсролын багш Л.Гангаа

# data[].attributes.body
"АХ ДҮҮС" Эрт урьд цагт эрэлхэг зоригтой хүүтэй, энхрий ялдам охинтой нэгэн гэр бүл амьдран суудаг байжээ. Эцэг эх нь хүүгээ газар үзэж нүд тайлан эрдэм номтой хүн болоосой гэж насан багад холын замд үджээ. Ахыгаа явуулахгүй гэж дүү нь уйлж унжин бөөн сүр дуулиан болов. Явахаасаа өмнө ах нь дүүдээ нэгэн хүүхэлдэйг өгөөд "За дүү минь энэ хүүхэлдэйг өврөөсөө бүү салгаарай. Ах нь чамтай хамт байнга байж хаа явсан газар чамайг хамгаалах болно гэв. Харин би дүүгийнхээ энэ чихмэл туулайг өвөртөө хийгээд явъя .Бяцхан дүүгээ хажуудаа байгаа мэт бодож , эрдэм ном сайн сураад хурдан ирэх болно" оо гээд дүүгээ үүсэж аав ээждээ үнсүүлж алс холын замдаа гарчээ. Түүнээс хойш хэдэн арван жил өнгөрч ах дүү хоёр нас биед хүрч , ах эрдэм номтой, эрэлхэг баатар болжээ.Харин охин дүү нь нутаг усандаа үзэсгэлэн гоо төгөлдөр цэцэн мэргэн ухаантай сайхан бүсгүй болсон байв. Ах нь нутагтаа буцан ирж дүүтэйгээ баяр хөөриэй уулзаж , эртний явдлаа хүүрнэн ярилцаж аз жаргалтай амар амгалан амар сайхандаа жаргажээ гэнэ

# data[].attributes.headline
Оюуны ундраа сургуулийн багш Б.Одончимэг 

# data[].attributes.subject
Оюуны ундраа сургуулийн багш Б.Одончимэг 

# data[].attributes.body
Үлгэрийн нэр: “Нарны дорх хоёр найз”

Нэгэн ногоон толгодын дунд Нар хөхрөн мишээж, салхи зөөлөн үлээдэг сайхан өдөр байлаа. Тэнд Ану, Марал гэдэг хоёр найз амьдардаг байв. Ану үргэлж инээмсэглэж, бусдад туслах дуртай бол Марал жаахан гунигтай, дуу цөөнтэй охин байлаа. Нэг өдөр Ану өөрийн хамгийн хайртай хүүхэлдэйг тэврэн сууж байгаад Маралыг ганцаараа сууж байхыг харжээ. Тэр Маралын дэргэд очоод хүүхэлдэйгээ түүнд өгч хамт тоглохыг урив. Эхэндээ Марал эргэлзсэн ч удалгүй инээмсэглэж, хоёр охин хамтдаа тоглож эхэллээ. Нар тэднийг дулаацуулах шиг, сэтгэл нь ч бас дулаацав. Тэр өдрөөс хойш Марал ганцаардахгүй болж, Ану найздаа баяр баясал бэлэглэснээр жинхэнэ нөхөрлөл ямар үнэ цэнтэйг ойлгосон гэдэг.

# data[].attributes.attachment_link.title
ОУЦ Б.Одончимэг унших чадвар хичээл төлөвлөлт

# data[].attributes.headline
Аз жаргалтай тоглоом

# data[].attributes.subject
Аз жаргалтай тоглоом

# data[].attributes.body
Нарны бүлээхэн туяанд хоёр найз охин ногоон талд тоглож байлаа. Ногоон хувцастай охин ягаан даашинзтай хүүхэлдэйгээ тэвэрч, улаан хувцастай охин цагаан улаан даашинзтай хүүхэлдэйтэйгээ инээмсэглэн ярилцана. Тэдний сүлжсэн үс, улаан хацартай төрх нь байгальтай зохицон, дулаахан уур амьсгалыг бүрдүүлнэ. Хүүхэлдэйгээрээ гэр бүл болж тоглон, “Ээж нь ажилдаа явлаа” гэж хэлээд, “Аав нь хоол хийж байна” хэмээн инээлдэнэ. Модны навчис салхинд намиран, шувууд жиргэж, тэдний тоглоом улам хөгжилтэй болно. Найзуудын инээд, байгалийн чимээ хослон, хүүхэд насны аз жаргалтай дурсамжийг бүтээж байлаа.

# data[].attributes.headline
НЕБ-ын 5 дугаар сургуулийн багш Б. Гөлгөө

# data[].attributes.subject
НЕБ-ын 5 дугаар сургуулийн багш Б. Гөлгөө

# data[].attributes.body
Даавуун хүүхэлдэй

Нэгэн нартай зуны өдөр хөдөөгийн жижигхэн ногоон нуга дээр хүү охин хоёр уулзав. Хүүг Тэмүүлэн, охиныг Саруул гэдэг байлаа. Тэд багын найзууд бөгөөд өдөр бүр хамт тоглох дуртай. Тэмүүлэн даавуун бяцхан баатартай, Саруул инээмсэглэсэн охин хүүхэлдэйтэй байв.

Хоёул өвсөн дээр зэрэгцэн суугаад хүүхэлдэйндээ хоол хийж өгч, үлгэр ярьж тоглоно. “Миний хүүхэлдэй чинийхтэй найз боллоо” гэж Саруул хэлэхэд Тэмүүлэн толгой дохин инээмсэглэв. Тэд ээлжлэн ярилцаж, хүүхэлдэйнүүдээ унтуулж, нэг нэгэндээ хайртай байхыг зааж байлаа

Нар аажмаар доошлох үед тэд баяртай гэж хэлээд, маргааш дахин тоглохоо амлан инээд хөөртэйгээр гэр гэртээ харилаа.

Хүүхэлдэй хэдийгээр үг хэлэхгүй ч хүүхдүүд хүүхэлдэйтэйгээ чин сэтгэлээсээ ярилцаж, хайрлаж, өхөөрдөж, хүнтэй харилцах харилцаа нь хөгждөг билээ.

# data[].attributes.headline
НЕБ-ын 5 дугаар сургуу

# data[].attributes.body
НЕБ-ын 5 дугаар сургуулийн багш Б. Гөлгөө

Даавуун хүүхэлдэй

Нэгэн нартай зуны өдөр хөдөөгийн жижигхэн ногоон нуга дээр хүү охин хоёр уулзав. Хүүг Тэмүүлэн, охиныг Саруул гэдэг байлаа. Тэд багын найзууд бөгөөд өдөр бүр хамт тоглох дуртай. Тэмүүлэн даавуун бяцхан баатартай, Саруул инээмсэглэсэн охин хүүхэлдэйтэй байв.

Хоёул өвсөн дээр зэрэгцэн суугаад хүүхэлдэйндээ хоол хийж өгч, үлгэр ярьж тоглоно. “Миний хүүхэлдэй чинийхтэй найз боллоо” гэж Саруул хэлэхэд Тэмүүлэн толгой дохин инээмсэглэв. Тэд ээлжлэн ярилцаж, хүүхэлдэйнүүдээ унтуулж, нэг нэгэндээ хайртай байхыг зааж байлаа.

Нар аажмаар доошлох үед тэд баяртай гэж хэлээд, маргааш дахин тоглохоо амлан инээд хөөртэйгээр гэр гэртээ харилаа.

# data[].attributes.headline
НЕБ-ын 5 дугаар сургуу

# data[].attributes.body
НЕБ-ын 5 дугаар сургуулийн багш Б.Гөлгөө

# data[].attributes.headline
Нийслэлийн ерөнхий бол

# data[].attributes.body
Нийслэлийн ерөнхий боловсролын 117 дугаар сургууль Б. Мөнхжаргал

Ээж охин хоёр нарлаг сайхан зуны нэгэн өглөө гэрийн ажилаа хийж дуусгаад голын эрэг дээр нарлан сууж элдэв сонин сайхны тухай ярилцан хүүхэлдэйгээр тоглон зугаатай нарангүй хөгжилтэй сууна. Түүний ээжид охиноо хөөрөн тоглож суугаа энэ мөч амьдралын аз жаргалыг улам бүр мэдрүүлж байлаа. Энэ хорвоод охин үртэй болж түүнтэйгээ тоглож хорвоогийн сайханыг мэдрэх аз жаргалыг мэдрэх юугаар ч үнэлшгүй ховор эрдэнэ мэт . Энэ зургийг харахад яагаад ч юм ийм сэтгэгдэл төрж байна.

# data[].attributes.headline
СХД 105 дугаар сургууль С.Хонгорзул

# data[].attributes.subject
СХД 105 дугаар сургууль С.Хонгорзул

# data[].attributes.body
ЗУНЫ АМРАЛТ

Зун болж сурагчдын амралт эхлэв.Томоо , Жижгээ хоёр үзэсгэлэнт байгальтай өвөө эмээгийн нутагруу зуны амралтаа өнгөрөөхөөр явав.

Хоёр хүүхдээ ирэхийг тэсэн ядан хүлээсэн өвөө эмээгийн хүлээсэн сэтгэл бөөн баяр хөөрөөр дүүрэн байлаа.Томоо Жижгээ хоёр өөрсдийн тоглох дуртай тоглоомуудаа барьсаар өвөө эмээдээ үнсүүлэн гэрт орж , сүү тараг амтархан ууж , хууч хөөрөв.Өвөө хоёр хөөрхөн ачаа дагуулан ой модонд зугаалж, байгалийн сайхныг бишрүүлэн, уйдсан хүүхдүүдийн магнай тэнийтэл нааш цааш гүйлгэн хэсэг хугацаанд хөгжилдөн тоглоцгоов.Хэсэг тоглосны дараа хоёр ач ядарсан бололтой өтгөн саглагар модны сүүдэр бараадан өөрсдийн тоглоомоо тэврэн , хөдөө нутгийн цэвэр агаар амьсгалах юутай сайхан бэ? гэж аз жаргалтай хөөрөлдөнө.

Өвөө:

За хүүхдүүдээ: Гэрлүүгээ явъя.Эмээ нь оройн хоолоо хийж байгаа.Хамтдаа очиж амтархан идэцгээе.Маргааш та хоёр минь үргэлжлүүлэн тоглоорой гэв.

# data[].attributes.headline
УБ хот, БЗД, 147-р сур

# data[].attributes.body
УБ хот, БЗД, 147-р сургууль бага ангийн багш Б. Адьяа

Сэдэв: Багийн найзууд

Нартай зуны дэлгэр сайхан өдөр байлаа. Билгүүн өглөө эртлэн босож цайгаа уугаад хониныхоо араас номхон бор морио унаад яаран явлаа. Учир нь тэр саахалт айлынд зуны амралтаараа ирсэн Оюунаатай уулзана гэхээр сэтгэл нь хөдлөж байв.

Тэр хоёр хонио хариулангаа уулзаж айл гэр болон тоглож, хоёр биедээ маш их тассан байлаа.

Хоёр найз хонио хотлуулчихаад өдөржин тоглоно. Мөн том болоод ямар хүн болох, юу мөрөөдөж байгаагаа ярилцах нь тэдний хувьд жаргал байлаа. Удахгүй Оюунаагийн амралт дуусаж гэрлүүгээ явах болов.

Тэр өдөр Билгүүн маш их гунигтай байлаа. Тэгээд өдөр бүр тоглож байсан үеэ санаж яваарай гээд чихмэл тогломоо Оюунаад дурсгал болгон өгөв. Оюунаа маш их баярлаж, би дараа зун амралтаараа заавал ирнэ гэж хэлээд гэрийн зүг явлаа. Ингээд л миний дурсамж дүүрэн өдрүүд минь дуусаж, энэ зуны амралтаа хэрхэн өнгөрөөсөн талаар зохион бичлэг ангийн найздаа бичихээр болов.

Хотын охин Оюунаагийн хувьд хөдөө очиж амарсан үе нь хамгийн сайхан дурсамжтай үе байсан бөгөөд монгол өв соёл, ёс заншилаа мэдэж авсандаа тэр эх орноо хайрлах, бахархах сэтгэл төрч байлаа.

# data[].attributes.headline
ОУЦС Б.Одончимэг 

# data[].attributes.subject
ОУЦС Б.Одончимэг 

# data[].attributes.body
Нарлаг өдрийн найзууд

Нэгэн нартай өдөр хоёр охин байгальд сууж байлаа. Тэд үндэсний гоё хувцас өмсөж, гартаа хайртай тоглоомоо тэвэрсэн байв. Том охин хар дээлтэй, тайван харагдана. Жаахан охин улаан дээлтэй, инээмсэглэн сууж байлаа. Тэд найзууд бөгөөд хамтдаа тоглох дуртай бололтой.

Охид мод, ногооны дунд сууж, тоглоомынхоо тухай ярилцаж байна гэж би таамаглалаа. Магадгүй том охин нь дүүдээ үлгэр ярьж өгч байгаа байх. Жаахан охин анхааралтай сонсож, баяртай байгаа нь нүүрнээс нь харагдана.

Энэ зураг надад найзтайгаа эвтэй байх, бие биедээ сайхан сэтгэл гаргах нь чухал гэдгийг ойлгууллаа. Би ч бас найзуудтайгаа ингэж тоглох дуртай.

# data[].attributes.headline
92-р сургууль багш Б. 

# data[].attributes.body
92-р сургууль багш Б. Ганчимэг

Найзууд

тэдний зуны амралт эхлэв. Зуны агаар цаанаа л нэг тунгалаг бөгөөд өглөөний цэнгэг агаар шувуудын жиргээн гол горхины хоржигнон урсах чимээ зулзган моддын сэнгэнэсэн сайхан үнэр найзуудын сэтгэлийг сэргээнэ. Тэд өглөө бүр энэ үзэсгэлэнт байгалийг харан сэтгэл сэргэн болзоот газраа уулзахыг тэсэн ядан хүлээдэг байлаа.

Тэд уулзах газраа хүрэлцэн ирцгээжээ. Гартаа найздаа өгөх бэлгээ барьцгаажээ. Өнгөрсөн өдрийн сонин сайхныг ярилцаж өдөр бүр уулзах нь тэдэнд таламжтай сайхан. Энэрэл хүүгийн ярианы сонин сайханд автах Тэмүүлэн охины сэтгэл тэнгэрт нисэж газарт дүүлэх мэт сайхан санагдана. Энэ байдлаа харуулахгүйг хичээн жаахан зайтай сууж ичингүйрч байлаа. Гэвч түүний энэ сайхан уран яруу үг сонин сайхан дурсамж түүнд тохиолдсон адал явдлуудыг сонсож суух үнэхээр тааламжтай сэтгэл сэргэмээр байлаа.

Түүний асуусан асуултанд хариулахын тулд би сайн бодох ёстой юм байна даа гэж Тэмүүлэн үе үе бодож суулаа.

Өнөөдөр тэр хоёр өөрт байгаа хамгийн нандин зүйлсээ солилцож түүхийг нь хуваалцахаар авчирсан байлаа. Энэрэлийн авчирсан зүйлсийг харан Тэмүүлэн инээд нь хүрч хурдхан сонсохын түүс болон суулаа. Түүний авчирсан зүйлийн дурсамж нь үнэхээр нандин зүйл байлаа. Энэрэл түүнийг Япон орныг хэн сайн мэдэх вэ зургийн уралдаанд тэргүүн байр эзлэн шагнуулахад нэгэн япон охин бэлэглэсэн болохыг Тэмүүлэнд хэллээ. Тэр хотод очоод түүний зурсан зургийг үзэхээр тохиролцов.Харин охины авчирсан тоглоом бол тэр түүнийг хаана ч явсан байнга хамт байдаг багаасаа л хамтдаа байдаг дотны найз шиг минь зүйл л дээ. Хамт байхад сайхан мэдрэмж төрүүлдэг гэдгээ хэллээ. Хүн бүрт нандин зүйл байдаг нь сайхан…….Тэд өдөр тэд нэлээд сайхан зүйлийн талаар ярилцаж өнгөрүүлжээ

# data[].attributes.headline
 НЕБ-ын 149-р сургууль багш Д. Батчөдөр  Хушны дорх нууц

# data[].attributes.subject
 НЕБ-ын 149-р сургууль багш Д. Батчөдөр  Хушны дорх нууц

# data[].attributes.body
Хоёр охин уламжлалт хувцастай, ногоон тайгын захад хүүхэлдэй тэврэн суужээ. Тэдний тоглоом бол зүгээр нэг наадам биш өв соёл, мөрөөдөл, ирээдүйн тухай яриа өрнөнө . Нэг нь “Хүүхэлдэй маань гэр барьж, наадамд бүжиглэнэ” гэж яри

хад нөгөө нь “Манай хүүхэлдэй эмч болно, өвөө эмээг эмчилнэ” хэмээн хариулна. Хушны сүүдэрт тэдний дуу шуу, инээд хөөр эгшиглэнэ. Горхины чимээ, салхины үлээх нь тэдний яриаг даган аялгуу болдог. Тэдний яриа бол мөрөөдлийн эхлэл, ирээдүйн дүр зураг. Хүүхэлдэйн ертөнцөөр дамжин тэд өөрсдийгөө таньж, том болох хүсэлдээ хөтлөгдөнө. Тайгын захад, хушны дор хоёр охин ирээдүйн тухай ярилцаж сууна.

# data[].attributes.headline
НЕБ-ын 122 дугаар сургуулийн бага ангийн багш: Мөнхбат овогтой Ууганцэцэг "Ах дүү хоёр" 

# data[].attributes.subject
НЕБ-ын 122 дугаар сургуулийн бага ангийн багш: Мөнхбат овогтой Ууганцэцэг "Ах дүү хоёр" 

# data[].attributes.body
Анхбаяр, Ану-Үжин нэртэй ах дүү хоёр аав, ээжтэйгээ амьдран суудаг байжээ. Аав, ээж хоёр нь хүүхдүүдээ хөдөө амьдран суудаг аав ээж рүүгээ явуулж, хөдөө нутгийн цэвэр агаар, цэнгэг устай үзэсгэлэнт сайхан байгалийг харуулахын сацуу хүүхдүүдээ ажил хөдөлмөрт сургахын тулд өвөө эмээ дээр нь хүргэж өгөөд, хот руу буцав. Хүү 7 настай. Харин 5 настай. Тэдний хувьд өмнө нь хөдөө огт очиж үзээгүй байсан болохоор харсан, үзсэн юм бүхэн нь шинэ сонин содон байлаа. Өвөө эмээгээрээ тус тусын хийж чадах олон ажлуудыг заалгаж, бие даан хийж сурцгаав. Тэдний хувьд өдөр бүр завгүй байдаг болохоор нэг л мэдэхэд зуны амралтын хугацаа дуусах дөхөж, аав, ээж нь Улаанбаатар хотоос хүүхдүүдээ авахаар ирэхэд нь ах, дүү хоёр хүүхэлдэйгээ тэврээд, ам уралдан аав, ээждээ хөгжилтэй яриа өрнүүлж, ажил хөдөлмөр хийж сурсаны ач холбогдлыг мэддэг болсон тухайгаа ярьж гэнэ.

# data[].attributes.headline
НЕБ-ын 111 дүгээр сургуулийн багш Ч.Цэцэгжаргал

# data[].attributes.subject
НЕБ-ын 111 дүгээр сургуулийн багш Ч.Цэцэгжаргал

# data[].attributes.body
Ах дүү хоёр

Эрт урьд цагт энэ дэлхий дээр хаанаас хайгаад олдохооргүй үзэсгэлэн төгөлдөр, эрдэм мэдлэгтэй ах дүү 2 амвдран суудаг байжээ.

Тэр 2 өдөр бүрийг аливаа зүйлийн шинжлэн судалж, хамтран ажиллаж, баяр хөөртэйгээр хамтран ажилладаг байжээ. Тэд нэгэн өдөр энэ дэлхий дээр хүмүүсийг юу хамгийн аз жаргалтай болгодог талаар ярилцлаа. Дүү ахаасаа энэ юу юм болоо гэж асуув. Ах: Энэ бол гэр бүл, инээд юм гэж хэлжээ. Ах дүү 2 ярилцан тэгвэл энэ дэлхийд гэр бүлд аз жаргал авчирдагюм бол гэж нэг нэгнээсээ асуулаа. Ах бодож бодож: Энэ бол хүүхэд юм. Манай гэр бүл аз жаргалтай байгаа нэг шалтгаан нь чи бид 2 юм шүү дээ гэж хэлжээ.

Тэд өдөр бүрийг шинэ мэдлэг ,шинэ санаа олж хоорондоо ярилцан өнгөрүүлдэг байлаа. Нэгэн өдөр ах нь алсын нэгэн орныг зорилоо. Энэ хооронд дүү нь маш ихээр уйдаж эхэллээ. Өдөр хоног өнгөрсөөр ах нь ирдэггүй .Нэгэн өдөр дүү нь маш ихээр санаа алдан, ах минь хаачив даа яагаад ирэхгүй удаад байгаа юм бол гэж бодлогошрон суутал түүний хажууд хаанаас ч юм бүү мэд охины тоглох юмсан гэж мөрөөдөж байдаг чихмэл тоглоом унаад ирлээ.

Дүү ихэд баярлан тоглоомыг шүүрэн авахад ах нь гараад ирлээ. Та хаачаад ирэв ээ. Би таныг маш их санасан гэхэд ах нь:

Ах нь алс орноос дүүдээ энэ тоглоотыг авчирлаа. Үүнээс хойш хоёулаа хэзээ ч салахгүй гэж хэлээд амар сайхандаа жаргажээ.

# data[].attributes.headline
НЕБ-ын 111 дүгээр сургуулийн багш Ч.Цэцэгжаргал

# data[].attributes.subject
НЕБ-ын 111 дүгээр сургуулийн багш Ч.Цэцэгжаргал

# data[].attributes.body
Ах дүү хоёр

Эрт урьд цагт энэ дэлхий дээр хаанаас хайгаад олдохооргүй үзэсгэлэн төгөлдөр, эрдэм мэдлэгтэй ах дүү 2 амвдран суудаг байжээ.

Тэр 2 өдөр бүрийг аливаа зүйлийн шинжлэн судалж, хамтран ажиллаж, баяр хөөртэйгээр хамтран ажилладаг байжээ. Тэд нэгэн өдөр энэ дэлхий дээр хүмүүсийг юу хамгийн аз жаргалтай болгодог талаар ярилцлаа. Дүү ахаасаа энэ юу юм болоо гэж асуув. Ах: Энэ бол гэр бүл, инээд юм гэж хэлжээ. Ах дүү 2 ярилцан тэгвэл энэ дэлхийд гэр бүлд аз жаргал авчирдагюм бол гэж нэг нэгнээсээ асуулаа. Ах бодож бодож: Энэ бол хүүхэд юм. Манай гэр бүл аз жаргалтай байгаа нэг шалтгаан нь чи бид 2 юм шүү дээ гэж хэлжээ.

Тэд өдөр бүрийг шинэ мэдлэг ,шинэ санаа олж хоорондоо ярилцан өнгөрүүлдэг байлаа. Нэгэн өдөр ах нь алсын нэгэн орныг зорилоо. Энэ хооронд дүү нь маш ихээр уйдаж эхэллээ. Өдөр хоног өнгөрсөөр ах нь ирдэггүй .Нэгэн өдөр дүү нь маш ихээр санаа алдан, ах минь хаачив даа яагаад ирэхгүй удаад байгаа юм бол гэж бодлогошрон суутал түүний хажууд хаанаас ч юм бүү мэд охины тоглох юмсан гэж мөрөөдөж байдаг чихмэл тоглоом унаад ирлээ.

Дүү ихэд баярлан тоглоомыг шүүрэн авахад ах нь гараад ирлээ. Та хаачаад ирэв ээ. Би таныг маш их санасан гэхэд ах нь:

Ах нь алс орноос дүүдээ энэ тоглоотыг авчирлаа. Үүнээс хойш хоёулаа хэзээ ч салахгүй гэж хэлээд амар сайхандаа жаргажээ.

# data[].attributes.headline
Чингэлтэй дүүрэг 61 дүгээр сургууль  Б.Алтантуул 

# data[].attributes.subject
Чингэлтэй дүүрэг 61 дүгээр сургууль  Б.Алтантуул 

# data[].attributes.body
Ах дүү хоёр

Зуны нэгэн өдөр ах дүү хоёр хөдөө хээрээр зугаалж явжээ. Өглөөний улаан наран эгц дээрээс туссан нарлаг сайхан өдөр байлаа. Тэд  толгод дамжин алхаж явсаар ядарсан тул хэсэг зуур амсхийн суув. Тэр хоёр багадаа тоглож байсан тоглоомнуудаа авч явж байв. Ах нь завилж суун байгаль дэлхийн өнгө үзэмжийг бахдан сууна. Дүү нь хажууд нь суун түүний царайг ажиглана. Хайртай тоглоомнуудаа тэврэн суух нь жаргалтай байлаа. Ахынхаа хэлэх үгсийг анхааралтай шимтэн дүү нь сонсоно. Ах нь холын барааг ажиглан хонь малаа харуулдан сууна. Ах нь багадаа тоглож өссөн голын эрэг, айл гэр болж байсан чулуун тоглоомнуудаа дурсан бодно. Ах нь уужуу тайван, эрдэм номд шамдаж буй нэгэн юм . Дүү нь сэргэлэн цовоо, дуулгавартай  нэгэн билээ. Тэр хоёр эв найртай байж, нэгнээ хүндэлдэг нь тэдний зан билээ.

# data[].attributes.headline
Хобби сургууль Э.Эрдэнэцэцэг

# data[].attributes.subject
Хобби сургууль Э.Эрдэнэцэцэг

# data[].attributes.body
Гэрийн гадаа яасан их машин ирсэн байна вэ? Гялс очъё. Гэрийн хаалгаар яаран ороход олон зочид ирсэн байна. Тэр дундаас өөрийн насны хүн байгаа эсэхийг лавлан хайлаа. Үсээ олон салаа сүлжиж боосон охин монгол дээл өмссөн сууж байлаа. Би ч шууд очоод хамтдаа тоглох тухй асуулаа. Тэр ч дуртай зөвшөөрлөө. Гэрээс гарч ирэхдээ 2 хөөрхөн чихмэл барьсан байлаа. Нэгийг нь надад өгөөд хамтдаа тоглоё гэж хэллээ. Би түүнийг нь аван хамтдаа уул руу явлаа. Уулан дээр ирэн түүнд ногоон хөндийгөө бүхлээр нь харуулан танилцуулж эхлэв. Монгол нутгийнхаа өргөн уудам тал, цэвэр сайхан агаарыг магтан сайшааж байлаа. Ингээд бид 2 чихмэл тоглоомоороо хамтдаа тоглон найзлаж гэрийн зүг буцлаа. Маргааш би түүнд өөрийн тоглодог тоглоомыг зааж өгнө.

# data[].attributes.headline
Хобби  сургууль Э.Эрдэнэцэцэг

# data[].attributes.subject
Хобби  сургууль Э.Эрдэнэцэцэг

# data[].attributes.body
Гэрийн гадаа яасан их машин ирсэн байна вэ? Гялс очъё. Гэрийн хаалгаар яаран ороход олон зочид ирсэн байна. Тэр дундаас өөрийн насны хүн байгаа эсэхийг лавлан хайлаа. Үсээ олон салаа сүлжиж боосон охин монгол дээл өмссөн сууж байлаа. Би ч шууд очоод хамтдаа тоглох тухй асуулаа. Тэр ч дуртай зөвшөөрлөө. Гэрээс гарч ирэхдээ 2 хөөрхөн чихмэл барьсан байлаа. Нэгийг нь надад өгөөд хамтдаа тоглоё гэж хэллээ. Би түүнийг нь аван хамтдаа уул руу явлаа. Уулан дээр ирэн түүнд ногоон хөндийгөө бүхлээр нь харуулан танилцуулж эхлэв. Монгол нутгийнхаа өргөн уудам тал, цэвэр сайхан агаарыг магтан сайшааж байлаа. Ингээд бид 2 чихмэл тоглоомоороо хамтдаа тоглон найзлаж гэрийн зүг буцлаа. Маргааш би түүнд өөрийн тоглодог тоглоомыг зааж өгнө.

# data[].attributes.headline
Э.Эрдэнэцэцэг Хобби сургууль

# data[].attributes.subject
Э.Эрдэнэцэцэг Хобби сургууль

# data[].attributes.body
Монголын зун

Энэ жил би 5-р ангиа төгсөж байна. Зуны амралт болж хөдөө гэртээ ирлээ. Монгол дээлээ өмсөж, хонь ямаагаа хариулан ээж аавдаа туслах ямар сайхан гээч. Намайг Бат гэдэг. Хөдөө хийдэг бүх л ажлыг төвөггүйхэн сайн хийж сурсан том залуу болж байгаа би. Өнөөдөр харин хотоос манайд зочид ирж байгаа. Хамтдаа тоглох найз ирж байгаад их баяртай байна.

Гэрийн гадаа яасан их машин ирсэн байна вэ? Гялс очъё байз гэж би бодлоо.

Гэрийн хаалгаар яаран ороход олон зочид ирсэн байна. Тэр дундаас өөрийн насны хүн байгаа эсэхийг лавлан хайлаа. Үсээ олон салаа сүлжиж боосон охин монгол дээл өмссөн сууж байлаа. Би ч шууд очоод хамтдаа тоглох тухай асуулаа. Тэр ч дуртай зөвшөөрлөө. Гэрээс гарч ирэхдээ 2 хөөрхөн чихмэл барьсан байлаа. Нэгийг нь надад өгөөд хамтдаа тоглоё гэж хэллээ. Би түүнийг нь аван хамтдаа уул руу явлаа.

Уулан дээр ирэн түүнд ногоон хөндийгөө бүхлээр нь харуулан танилцуулж эхлэв. Монгол нутгийнхаа өргөн уудам тал, цэвэр сайхан агаарыг магтан сайшааж байлаа. Ингээд бид түүний өгсөн чихмэл тоглоомоороо хамтдаа тоглон найзалж гэрийн зүг буцлаа. Маргааш би түүнд өөрийн тоглодог тоглоомыг зааж өгнө.

# data[].attributes.headline
ЧД 24-р сургуулийн бага ангийн багш Б.Энхсарнай 

# data[].attributes.subject
ЧД 24-р сургуулийн бага ангийн багш Б.Энхсарнай 

# data[].attributes.body
Найзууд

Өвөл хаврын хүйтэн сэрүүн улирал дуусч зуны урин дулаан улирал эхэллээ. Сараа зуны амралт эхлэнгүүт хөдөө өвөө эмээ дээрээ ирлээ. Тэр жил болгон хөдөө ирж өвөө эмээдээ мал ахуйд нь тусалж, үнээ сааж ааруул цагаан идээ хийдэг. Тэдний хажууханд Болд ахынх амьдардаг байв. Тэднийх 3 хүүтэй тэдний хамгийн бага хүү болох Батаа байнга надтай хамт тоглодог. Бид хоёр ойролцоо насных учир хамт хонь малаа хариулж бие биедээ туслахаас гадна хамт тоглож өдрийг хөгжилтэй, зугаатай өнгөрүүлдэг. Нэгэн өдөр ээж аав хотоос ирэхдээ бид хоёрт амттан болон тоглоом авчирч өгсөн. Тэгээд би Батаад амттан болон тоглоомноосоо хуваалцсан. Түүнд би бамбарууш бэлэглэлээ. Харин өөртөө хүүхэлдэй авч үлдэв. Батаа маш их баяртай байлаа. Батаа хариуд нь Сараад сүү цагаан идээнээсээ бэлэг болгон өглөө. Удалгүй намар болж хичээл сургууль эхлэх болж Сараа хотруу гэрлүүгээ буцлаа.

# data[].attributes.headline
НЕБ-ын 69-р сургууль Б.Отгонцэцэг

# data[].attributes.subject
НЕБ-ын 69-р сургууль Б.Отгонцэцэг

# data[].attributes.body
“Нарны дорх нууц яриа”

Нар тэнгэрийн хаяанаас дээш хөөрөн, ногоон зүлгийг алтан туяагаар илбэж байлаа. Талын захад орших намхан довцог дээр Саруул хүү сууж, өвдгөн дээрээ жижиг шар тоглоомоо зөөлөн атгана. Түүний дэргэд улаан дээлтэй Номин охин өвөртөө хүүхэлдэйгээ тэвэрсээр, толгойгоо үл ялиг гудайлган сууна.

Саруул Номин руу эелдгээр харж,

- Юунд ингэж гуниглаад байгаа юм бэ, дүү минь? гэж асуув.

Номин хэсэг дуугүй сууснаа намуухан хоолойгоор,

- Би маргааш анх удаа хол явах гэж байна. Ээж, ааваасаа холдохоос айж байна гэв.

Саруул хүү дүүгийнхээ мөрөн дээр гараа тавин,

- Айх хэрэггүй ээ. Чи зоригтой охин шүү дээ. Нартай хамт алхвал зам чинь гэрэлтэй байдаг юм, гэж инээмсэглэн хэлэв.

Салхи тэдний үсийг намуухан хийсгэж, өвсний үзүүрүүд шивнэлдэнэ. Нар Саруулын толгой дээгүүр яг л титэм мэт гэрэлтэж, түүнийг хамгаалж буй мэт санагдана. Номин ахынхаа үгийг сонсоод хүүхэлдэйгээ арай сул тэвэрч, нүдэнд нь итгэл гялалзах шиг болов.

- Би ганцаараа биш гэсэн үг үү? гэж Номин асуухад

- Үгүй ээ, чи хэзээ ч ганцаараа биш. Миний сэтгэл чамтай үргэлж хамт байх болно, гэж Саруул намуухан хариуллаа.

Тэр мөчид тэнгэр илүү цэлмэж, нар улам тод гэрэлтэх шиг санагдав. Ах дүү хоёрын дунд айдас биш, итгэл, гуниг биш, дулаан сэтгэл үлдсэн байлаа. Тэд ийнхүү байгальтайгаа, хоорондоо нууц яриа өрнүүлэн суухдаа ирээдүйд учрах бүхнийг даван туулна гэдэгтээ итгэжээ

# data[].attributes.headline
105р сургууль Ц.Цэндсүрэн 

# data[].attributes.subject
105р сургууль Ц.Цэндсүрэн 

# data[].attributes.body
Ах дүүс

Эрт цагт эрэлхэг зоригтой хүүтэй, энхрий ялдам охинтой нэгэн сайхан гэр бүл байжээ. Эцэг эх нь хүүгээ газар үзэж нүд тайлан эрдэм номтой хүн болоосой гэж насан багад нь холын замд үджээ. Ахыгаа явуулахгүй гэж дүү нь уйлж унжин бөөн сүр дуулиан болов. Явахаасаа өмнө ах нь дүүдэй нэгэн хүүхэлдэйг өгөөд " За дүү минь энэ хүүхэлдэйг өврөөсөө битгий салгаарай. Ах нь чамтай байнга хамт байж хаа явсан газар чинь хамгаалж явна. Харин би дүүгийнхээ энэ чихмэл туулайг өвөртөө хийгээд охин дүүгээ хажуудаа байгаа мэт төсөөлөн бодож эрдэм номоо сайн сурч хурдан эргэж ирнэ ээ" гээд дүүгээ үнсэж ээж аавдаа үнсүүлээд холын замыг зорьжээ. Үүнээс хойш 10 жил өнгөрч ах дүү 2 нас биед хүрч, ах нь эрдэм номтой мундаг хүн болж, дүү нь нутаг усандаа үзэсгэлэн гоо төгөлдөр цэцэн мэргэн ухаантай сайхан бүсгүй болжээ. Ах дүү 2 эргэн уулзаж хүүхэд насны дурсамжээ ярилцан аз жаргалтай сууна.

# data[].attributes.headline
ЧД НЕБ 61р сургууль Н.Цэрэн

# data[].attributes.subject
ЧД НЕБ 61р сургууль Н.Цэрэн

# data[].attributes.body
Зүлгэн дээрх мөрөөдөл

Нэгэн дулаахан зуны үдээс хойш ногоон зүлэгтэй толгодын дунд Амар, Солонго хоёр тоглож байлаа. Амар хар дээлтэй, өвөр дээрээ бяцхан хүүхэлдэй тэврэн сууж, Солонго улаан дээлтэй, гараараа өөрийн хайртай хүүхэлдэйг чанга атгажээ. Эргэн тойронд нь ногоон модод, цэцэгс ургаж, нар инээмсэглэн гийж байв. Амар дүүдээ, – “Солонгоо, маргааш хүүхэлдэйнүүддээ баяр хийе, тэгэх үү?” гэж инээмсэглэн хэлэв. Солонго баярлан, – “Тийм ээ, би хүүхэлдэйндээ гоё хувцас оёж өгнө” гэж хариуллаа. Тэд ийнхүү мөрөөдлөө хуваалцан, ирээдүйн тоглоомынхоо тухай ярьж суув. Байгаль нам гүм, хүүхдүүдийн инээд зүлгийг чимж байв.

Тэр үед зөөлөн салхи үлээж, моддын навчис шаржигнан дуугарлаа. Амар газар дээрх жижигхэн цэцгийг заан, – “Энэ цэцгийг хар даа, манай хүүхэлдэйнд яг тохирох чимэглэл байна” гэв. Солонго толгой дохин, – “Тийм ээ, бид хамтдаа түүгээд титэм хийе” гэж баяртайгаар хэллээ. Хоёр хүүхэд цэцэг түүж, инээлдэн тоглож эхлэв. Тэдний хүүхэлдэйнүүд яг л амьд юм шиг хажууд нь сууж байгаа мэт санагдана. Нар аажмаар баруун тийш хазайж, орчин тойрон алтан шар өнгөөр туяарлаа. Амар дүүдээ, – “Орой ээж биднийг дуудахаар гэртээ харина шүү” гэж санууллаа. Солонго бага зэрэг гунигласан ч, – “Маргааш дахиад хамт тоглоно” гэж инээмсэглэв. Ийнхүү Амар, Солонго хоёр байгаль дунд аз жаргалтай цагийг өнгөрүүлж, дурсамж дүүрэн өдрийг хамтдаа үдэж байлаа.

Оройн намуухан салхи зүлгийг илбэхэд ээжийнх нь дуу холоос сонсогдлоо. Амар, Солонго хоёр цэцгэн титмээ хүүхэлдэйнүүддээ зүүлгэж, инээмсэглэн гэрийн зүг алхав. Тэнгэр алтан туяагаар гэрэлтэж, нар баяртайгаар үдэж байлаа. Тэр шөнө тэд маргаашийн тоглоомоо зүүдэлж, сэтгэл дүүрэн нойрсожээ. Харин өглөө нь шинэ өдөр, шинэ инээд, шинэ мөрөөдөл тэднийг хүлээж байв. Ийнхүү ах дүү хоёрын нөхөрлөл, инээд хөөр хэзээ ч тасрахгүй, аз жаргалтай өдрүүд үргэлжилсээр байлаа.

# data[].attributes.headline
БЗД 120 дугаар сургуулийн бага ангийн багш Бүрэнбаясах. 

# data[].attributes.subject
БЗД 120 дугаар сургуулийн бага ангийн багш Бүрэнбаясах. 

# data[].attributes.body
Болд Саран 2 найзууд тоглож байна. Тэр 2 зуны улиралд гадаа модон дунд маш хөгжилтэй тоглож байна. Хурга ишгээ хариулангаа дуртай тоглоомуудаа авчирч өвөө эмээдээ туслан яриа өрнүүлж Зуны улирлын гайхамшгийг мэдрэн ярилцаж байна. Зургийг харахад маш гоё тайван амгалан мэдрэмж төрж байна.

# data[].attributes.headline
ОУС  сургуулийн багш Н

# data[].attributes.body
ОУС сургуулийн багш Н.Болормаа ......Тайван Үжин хоёр зуныхаа амралтаар өвөө эмээгийндээ амрахаар ирнэ.Тэр хоёр өдөр бүр ишиг хургаа хариулж ,ус зөөж,аргал түүж эмээ өвөөдөө тусладаг ажилсаг хүүхдүүд юм.Мөн тэр хоёр өдөр бүр байгалийн сонин хачин зүйлсийг сонирхон судалдаг байв.Тайван дүүдээ үргэлж өөрийн мэддэг чаддаг зүйлийг заан өгдөг байв.Нэгэн өдөр тэр хоёр голын эрэг дээр хотоос авчирсан тоглоомоор тоглож байтал дүү Үжин нь өөр сонирхолтой тоглоом байна уу? эгчээ гэв.Эгч нь үнэхээр сонирхолтой тоглоом байна гээд чулуугаар хашаа гэр барьж мөн тавилгыг чулуугаар хийн өдөржин тоглов.Ийм гоё тоглоом зааж өгсөн ахдаа баярлаж гэртээ харихаар явлаа

# data[].attributes.headline
НЕБ-ын 76дугаар сургуулийн бага ангийн багш Б.Энхтуяа

# data[].attributes.subject
НЕБ-ын 76дугаар сургуулийн бага ангийн багш Б.Энхтуяа

# data[].attributes.body
Эрт дээр цагт нэгэн өвгөн Биндэр хэмээх охинтойгоо амьдардаг байж гэнэ .Өвгөн охиндоо хүнд тустай яваарай гэж сургаж хэлдэг байв .

Тэр нутагт хөрөнгө мөнгө ихтэй нэгэн баян хүн Бэлгүүдэй нэртэй хүүтэйгээ амьдардаг байжээ.

Нэгэн удаа баяны хүү голд загас барьж яваад хөл алдан унаж байхыг Биндэр охин хараад амжиж аварч голын эрэгт гаргаж орхисон байж гэнэ.Ухаан балартсан хүү гэнэт ухаан ороод хартал эрэг дээр байв.Хэн аварсанг нь мэдэж чадсангүй хажууд нь гараар оёж хийсэн даавуун хүүхэлдэй байхыг олж харж амийг нь аварсан хүнийг байж магад гэж бодоод авч үлджээ.

Гэртээ хариад хүүхэлдэйн эзнийг сураглаад хайгаад олсонгүй.

Нэгэн өдөр тосгоноор явж байгаад яг адилхан хүүхэлдэй барьсан охиныг дагаж явсаар очтол жижигхэн байшинд уран дархан өвгөн хүүхэлдэй хийж байхыг хараад амь аварсан охиныг олж үнэхээр сэтгэл татагдаж дурласан гэнэ.

Ийнхүү хүү охиныг эхнэрээ болгож үзэсгэлэнт нутагтаа амар сайхан амьдарч олон хүүхэлдэй хийж олон хүүхдүүдийг баярлуулдаг болсон гэнэ.

# data[].attributes.headline
БЗД 142 Сургуулийн Д.Л

# data[].attributes.body
БЗД 142 Сургуулийн Д.Лхагвамаа

Ах дүү хоёр

Очир нандин 2 зуны амралтаараа хөдөө өвөө эмээгийндээ ирж амралтаа өнгөрүүллээ.Тэд өдөр бүр байгалийн сайхнаар аялж,байгалийг сонирхон судалж чөлөөт цагаараа хурга ишгээ хариулах,хурдан морь унах гээд хөдөөний их ажлаас хийж өвөө эмээ ахдаа дандаа тусалдаг учир өдөр хоног маш хурдан өнгөрч байлаа.Ах Очир нь морь унаж хариулж адуу мал сонирхон харин дүү Нандиа ямаа сааж сүүгээр нь ааруул,ээзгий, шар тос,айраг гэх мэтийн маш олон төрлийн амин дэмээр баялаг цагаан идээнүүдийг хийж сурлаа.Тэр хоёр олон зүйлийг сурч мэдэж чаддаг болгондоо сэтгэл хангалуун дурсамжаар дүүрэн хотын зүг буцлаа.Хөдөө нутгаа бишрэн аав ээждээ зунаар яаж өнгөрөөснийг ах дүү 2 аав ээждээ ярьж өглөө.Аав ээж 2 нь хүүгийнхээ зуны адал явдлыг сонсон аз жаргалтай сайхан амьдралаа.

# data[].attributes.headline
120-р сургууль Д.Дэлгэрмаа

# data[].attributes.subject
120-р сургууль Д.Дэлгэрмаа

# data[].attributes.body
Аавдаа

Аав хүнийг анир үгүй уудам талтай зүйрлэвэл үргэлж амар тайван, тунгалаг горхи хоржигнон урсаж, уулс дүнхийж, үүлс тааваараа хөвж байдаг. Ертөнцийн тийм сайхан ахуй шиг мэдрэмжийг өөртөө цогцлоон бүрдүүлдэг гэхээр ямархан сайхан нь аандаа тодрох. Олон ч дурсамж санаанд торолзож, алинаас нь чухам уудалж дэлгэхээ ч бодож суугаа болов уу. Миний хувьд ч ялгаагүй ээ. Аав надад байнга л өгнө. Ерөөс бүх л аав үрсээсээ юугаа ч харамладаггүй. Байдгаа барьж, байгаагаа өгч санаа нь амардаг. Хүний хүүхдээс дутуу явах вий гэж, үргэлж дүүрэн байлгах гэж чармайна. Эд материалаас гадна хүн чанар, хүнлэг сэтгэл, хүнийг ойлгож, хайрлахын ухааныг ч өгнө. Бүгдийг өгч, бүрдүүлж, бүтээж, бүрэн дүүрэн байлгаж, бодож боловсруулж, урьтан тунгаагч. Аавын хайр бороо ороход дэлгэх шүхэр шиг, дор нь хоргодом дээвэр шиг, сүрлэг өндөр уул шиг, сүрдэм том далай шиг. Ийн зүйрлээд байвал дуусашгүй их. Эд бол аав хүний шинж чанар, төрх. Харин зан чанар болоод бусдаар хүн бүр өөр.

Өвөөгийн өвөлжөө өвөлдөө их дулаахан. Чулууд нь бүр халууцаад бор өнгөтэй болчихно. Аав минь тийм нэг дулаан бор энгэртээ л торнин, тоглож наадаж өссөн. Аавын багад өвөө яг аав шиг. Аав харин одоо өвөө шиг минь. Ер тэр хоёр байраа сольж, эсвэл нэгнийхээ байранд очиж, зэрэгцэн оршиж, солбилцон байх мэт. Аавынхаа би гэнэн томоогүй, хэнэггүй, зах хязгааргүй сайхан сэтгэл, үе үехэн гаргах элдэв зуршлыг нь хүртэл дуурайсан гэж санадаг. Гэхдээ яаж гүйцэх билээ. Хаа нэг л давтдаг байх. Харин нэг тийм налайж, байгаагаараа урсаж, үгүйрэн хоосорч, хамаг бүхнээрээ үйрэн унаж, эргээд дүүрдэг зан чанар, дүр төрх, оршихуйг нь авах сан гэж боддог. Борог даруу, эгэл жирийн, гэгээн тунгалаг бүхнээрээ бусад руу урсаж байдаг аавыгаа би зан араншингийн хувьд намартай дүйн боддог юм.

# data[].attributes.headline
120 сургууль э.золбоо

# data[].attributes.subject
120 сургууль э.золбоо

# data[].attributes.body
Ах дүү 2

Халамж дүүрэн ахтай нэгэн охин байжээ Ах нь үргэлж дүүдээ хамгийн сайхан сайн бүхнийг идүүлж хайрлаж халамжилж хамгаалдаг байж гэнэ гэнэт хайртай дүү нь хүндээр өвдөж дүүгээ аврахын тулд алс холын аялалд явахаас өөр аргагүй болов Ах нь явахаасаа өмнө охинд дүү ахыгаа санахаар үүнийг харж ахыгаа дурса байгаарай гээд өөрийнхөөтэй ижил чихмэл тоглоом дурсгажээ Ах нь яваад олон сар болж дүү ахыгаа үгүйлэн санахдаа хайртай тоглоомоо үргэлж харан элгэндээ тэврэн уйлан хайлсаар байдаг байв нэгэн өдөр мандах нартай өдөр дүүгээ эмчлэх эмийн ургамлыг хайн хайсаар арай хийн олж хайртай хүүгээ эмчлэж амар сайхандаа жаргажээ

# data[].attributes.headline
Хөгжил сургууль

# data[].attributes.subject
Хөгжил сургууль

# data[].attributes.body
А.Бямбадулам

Нэгэн сайхан зуны цэлмэг өдөр ах дүү хоёр хурга ишгээ хариулж явсаар ойн чөлөөнд хүрч ирлээ. Шувууд жиргэх нь хөгжим шиг, өнгө өнгийн цэцэгс найган ганхах нь үзэсгэлэнтэй, цэвэр агаарыг цээж дүүрэн амьсгалах нь гайхалтай, ерөөс тэр байгалийн сайхныг бишрээд ханамгүй.

Тэд гэрээсээ авч гарсан чихмэл тоглоомуудаа өврөөсөө гаргаж ирэн, яаж тоглохоо ярилцав. Дүү нь “ Ах аа, айл гэр болж тоглоё л доо, тэгэх үү” гэж шалгаасны эцэст ах нь зөвшөөрлөө. Ингээд тэр 2 чихмэл тоглоомоо хүүхдээ болгож, өөрсдөө аав ээж нь болон баахан тоглолоо.Тэд “хүүхдүүдээ унтуулахын өмнө аав нь үлгэр ярьж өгөхөөр” боллоо.

Дүү нь гоё сайхан үлгэр ярьж буй ахыгаа бишрэн хүндэлж, шимтэн сонсож суулаа. Аав нь тэдэнд орой унтахынх нь өмнө олон сайхан үлгэр ярьж өгч, үлгэрийн ертөнцөөр аялуулдаг шиг ах нь эгээ л аавын дүрд үнэн сэтгэлээсээ орчихсон байлаа.

Аав нь хот руу  яваад 20-иод хонож буй тул тэд аавыгаа маш ихээр санан, “Өнөөдөр л ирэх байх” хэмээн өдөр бүр харуулдан суугаа аж.

Дүү нь ахдаа “Ах аа, ах аа, та том болоод жүжигчин болооч. Та чадах юм байна.” хэмээн баярлаж хөөрөн хэлээд ахынхаа царай руу “Та чадна аа” гэсэн итгэл дүүрэн харцаар харна. Ийнхүү тэд хөгжилтэй гоё тоглосоор , нар хүүшилмэгц, хурга ишгээ туусаар, гэрийн зүг явлаа.

Оройн наран улбар шар туяа татуулан үзэсгэлэнтэйгээр мишээж, цэцэгс дэлбээгээ хумин, хурга ишигнүүд нь годгонон тоглож гүйн, ээж нь гэрийнхээ гадна саравчлан харуулдаж зогсох энэ бүхий л дүр зураг үнэхээрийн амар амгалан, жаргалтай амьдралыг илтгэнэм.

# data[].attributes.headline
БЗД 147-р сургуулийн бага ангийн багш Х.Байгальмаа

# data[].attributes.subject
БЗД 147-р сургуулийн бага ангийн багш Х.Байгальмаа

# data[].attributes.body
Дүүрэн Дүүлэн хоёр

Эрт дээр үе биш энэ цаг үед гэнэ. Хөдөөгийн буйд газарт эцэг, хойд эхийн хамтаар Дүүрэн, Дүүлэн ах дүү хоёр амьдран суудаг байжээ. Гэтэл нэгэн өдөр тэднийх хоол хүнсгүй болж, хойд эх нь 2 хүүхдээс салахын тулд аавыг нь ятган гэрээс хол хүний хөлийн газар аваачаад орхивол сайн санаат хүн олоод тэжээнэ. Бидэнтэй энд үлдвэл өлсөж үхнэ гэсээр байгаад цэцэг навч нь алагласан сайхан газар үлдээгээд явж гэнэ. Тэр хоёрт ээжээс нь үлдсэн чихмэл тоглоом л байж. Дүү нь өлсөөд уйлахад ах нь тоглоомоо өгч аргадан орой болохоос өмнө айл бараадъя гээд дүүгээ дагуулан явжээ. Яваад л байж, яваад л байж, харуй бүрий ч болж, нэгэн айлын бараа ч харагдаж гэнэ. Очтол үр хүүхэдгүй өвгөн эмгэн хоёр байжээ. Өвгөн эмгэн хоёр ч ах дүү хоёрыг өөрсдийн хүүхэд мэт гэртээ байлгаж, гар хөлийн үзүүрт туслуулан амар тайван хамтдаа амьдрах болжээ. Гэтэл нэг өдөр эцэг нь уналгын ганц морио алдаад хайж яваад өнөө айлд буутал нүд дүүрэн хүүхдүүд угтаж, эцэг хүү, охин гурвуул уулзан баярлаж, хоноглон саатаад эргэж уулзахын ерөөл тавьж, алдуул морио ч олж, гэртээ харьж хорон санаат эхнэрээсээ салж, хоёр хүүхдийнхээ хамтаар өвгөн эмгэн хоёрыг өөд болтол хамт амьдарч, амар сайхандаа жаргажээ.

# data[].attributes.headline
БЗДүүрэг НЕБ-н 44р сургууль Б. Батхишиг

# data[].attributes.subject
БЗДүүрэг НЕБ-н 44р сургууль Б. Батхишиг

# data[].attributes.headline
БЗДүүрэг НЕБ 44р сургууль Б.Баасанжаргал

# data[].attributes.subject
БЗДүүрэг НЕБ 44р сургууль Б.Баасанжаргал

# data[].attributes.headline
БЗДүүрэг НЕБ 44р сургууль О.Сайханчимэг

# data[].attributes.subject
БЗДүүрэг НЕБ 44р сургууль О.Сайханчимэг

# data[].attributes.headline
БЗДүүрэг НЕБ 44-р сургууль Г. Дархижав

# data[].attributes.subject
БЗДүүрэг НЕБ 44-р сургууль Г. Дархижав

# data[].attributes.headline
БЗД НЕБ-н 44р сургууль Л.Ариунтунгалаг 

# data[].attributes.subject
БЗД НЕБ-н 44р сургууль Л.Ариунтунгалаг 

# data[].attributes.headline
БГД-ийн 141 дүгээр сургууль У. Энхчимэг 

# data[].attributes.subject
БГД-ийн 141 дүгээр сургууль У. Энхчимэг 

# data[].attributes.body
БГД-ийн 141 дүгээр сургуулийн бага ангийн багш:Ц. Энхчимэг

Ах дүүс

Эрт урьдын цагт эрэлхэг зоригтой хүүтэй, энхрий ялдам охинтой нэгэн гэр бүл байжээ. Эцэг нь ганц хүүгээ газар үзэж нүд тайлан эрдэм номтой хүн болоосой гэж насан багад нь холын замд үджээ. Ахыгаа явуулахгүй гэж охин дүү нь уйлж унжин бөөн сүр дуулайн болов. Холын замд явахаасаа өмнө ах нь дүүдээ нэгэн тоглоом өгөөд "За дүү минь энэ тоглоомыг өөрөөсөө битгий салгаарай. Ах нь чамтай байнга хамт байж хаа явсан газар чинь хамгаалж явна. Харин би дүүгийнхээ энэ тоглоомыг өвөртөө хийгээд явъя. Дүүгээ хажуудаа байгаа мэт төсөөлөн бодож, эрдэм ном сайн сураад хурдан ихэх болно" гээд дүүгээ үнсэж, ээж аавдаа үнсүүлэн холын замдаа гарлаа. Түүнээс хойш хэдэн 10 жил өнгөрч, ах дүү 2 нас биед хүрч, ах нь эрдэм номтой, баатар эр болжээ. Харин охин дүү нь нутаг усандаа үзэсгэлэн гоо төгөлдөр цэцэн мэргэн ухаантай сайхан бүсгүй болжээ. Ад дүү 2 баяр баясгалантай уулзаж, эртний явдлаа дурсан ахуй амьдралаа хүүрнэн аз жаргалтай баяр хөөртэй ярилцана

# data[].attributes.headline
НИЙСЛЭЛИЙН ЕРӨНХИЙ БОЛ

# data[].attributes.body
НИЙСЛЭЛИЙН ЕРӨНХИЙ БОЛОВСРОЛЫН 69 ДҮГЭЭР СУРГУУЛИЙН БАГА БОЛОВСРОЛЫН БАГШ Б. ЭНХЦЭЦЭГ

НӨХӨРЛӨЛ

Ногоон дов толгодын дунд нарны дулаахан илч асгарч, хүү охин хоёр чимээгүйхэн зэрэгцэн суух ажээ. Хүү нь хар дээлтэй, өвөр дээрээ өхөөрдөм тоглоомоо тэвэрсэн нь түүний дотоод ертөнц хэрхэн цэвэр, амгалан байгааг илтгэнэ. Харин улаан дээлтэй охин тоглоомоо зөөлөн атган, ичингүйрсэн атлаа итгэл дүүрэн харцаар хүү рүүгээ ширтэнэ. Тэдний хацрын улаан өнгө нарны илчтэй нийлж, хүүхэд насны гэнэн баярыг улам тодруулна. Салхи моддын навчаар аялан шивнэх мэт, байгаль хүртэл тэдний нөхөрлөлийг чагнан буй шиг. Энэ агшинд цаг хугацаа түр азнаж, инээд, итгэл, энгийн жаргал л орчлонг дүүргэнэ. Ийм л гэнэн нөхөрлөл хүний сэтгэлд дурсамж болон үлддэг шүү дээ.

Бидний ирээдүй ийм л амар амгалан гэрэл гэгээ дүүрэн байх болтугай.

# data[].attributes.headline
Энэ зураг дээр хоёр хүүхэд тоглоомын хүүхэлдэй бариад, байгалийн дунд сууж байгаа үлгэрийн мэт зураг харагдаж байна. Уламжлалт монгол хувцастай, нүүрэндээ инээмсэглэлтэй, тайван дулаахан уур амьсгалтай.

# data[].attributes.subject
Энэ зураг дээр хоёр хүүхэд тоглоомын хүүхэлдэй бариад, байгалийн дунд сууж байгаа үлгэрийн мэт зураг харагдаж байна. Уламжлалт монгол хувцастай, нүүрэндээ инээмсэглэлтэй, тайван дулаахан уур амьсгалтай.

# data[].attributes.body
Юуны тухай зураг вэ?

— Хүүхдүүдийн нөхөрлөл, тоглох цаг, эсвэл ээж–аав шиг дүрд хувирч тоглож буй тухай зураг байж болно.

— Үлгэрийн ном шиг харагдаж байна.

Доор “Хүүхэлдэйтэй найзууд” сэдвээр бичсэн богино өгүүлбэр болон зохиомжийг өглөө. Хэрэглээ нь: даалгавар, зураг тайлбарлах, богино бичлэг гэх мэтэд тохиромжтой.

"Хүүхэлдэйтэй найзууд"

Нарлаг дулаахан өдөр хоёр найз ногоон талын дунд сууж байлаа. Тэдний нэг нь хар дээлтэй, нөгөө нь улаан дээлтэй бөгөөд хоёул хүүхэлдэйгээ тэврэн инээмсэглэх аж. Хүүхэлдэй нь тэдний хамгийн хайртай тоглоом төдийгүй тэдний нөхөрлөлийн нэгэн хэсэг байв.

Хоёр найз бие биедээ үлгэр ярьж, хүүхэлдэйгээсээ дүрд орж тоглоно. Нэг нь хүүхэлдэйгээ хүүхэд шиг аргадан эрхлүүлж, нөгөө нь баатар болгоод адал явдал зохионо. Ингэхдээ тэд хамтдаа өнгөрүүлсэн бүхэн нь хөгжилтэй, дулаахан дурсамж үлдэнэ гэдгийг мэдэрдэг.

Хүүхэлдэйтэй тоглох нь тэднийг улам дотно болгодог. Хүүхэлдэй нь тэдний төсөөллийг өдөөн, сэтгэлд нь гэрэл нэмдэг мэт. Хүүхэлдэйтэй найзуудын инээмсэглэл ногоон талд цуурайтан, тэр хоёрын уур амьсгал бүхнийг дулаацуулж байлаа.Тийнхүү хоёр найз нэгэн үдшийг аз жаргалтай гаар өнгөрөөжээ.

# data[].attributes.headline
Нийслэлийн Баянгол дүү

# data[].attributes.body
Нийслэлийн Баянгол дүүргийн Эрдмийн Ундраа сургууль бага ангийн багш Т.Баярхүү

Зуны зугаатай өдрүүд

Нарлаг дулаахан өдрийн үеэр хоёр найз цэцэрлэгийн ногоон зүлгэн дээр сууж, хүүхэлдэйтэйгээ хамт тоглон ярилцаж байна. Тэд инээмсэглэн бие биенээ харж, тоглоомоо танилцуулан хөгжилтэй яриа өрнүүлжээ. Зүүн талын хүүхэд жижигхэн хүүхэлдэйгээ “Сүүнээ” гэж нэрлээд, өнөөдөр түүнтэй гэр барьж тоглох тухай ярьж байна. Харин баруун талын хүүхэд хүүхэлдэйгээ “Нараа” гэж дуудан, дуулж бүжиглэх дуртай гэж найздаа хэлнэ. Ингээд тэд хоёр хүүхэлдэйгээ найзууд болгоод, хамтдаа тоглоомын байшин барихаар тохиров. Байгаль ил тод гэрэлтсэн энэ өдрийг тэд хөгжилтэй, дотно яриагаар өнгөрөөж, тоглох дуртай ертөнцөө бүтээж сууна.

Хоёр найз ногоон зүлгэн дээр сууж, хүүхэлдэйгээ тэвэрсэн чигээрээ хөгжилтэй ярилцаж байлаа. Болд хүү хүүхэлдэйгээ “Сүүнээ” гэж нэрлээд, өнөөдөр түүнтэй гэр барьж тоглох санаатай байв. Харин Оюун хүүхэлдэйгээ “Нараа” гэж танилцуулж, дуулж бүжиглэх дуртай гэж ярив. Ингээд тэд хүүхэлдэйгээ найзууд болгоод, хамтдаа байшин барих тоглоомоо төлөвлөж эхлэв. Тэд мод, чулуу, навч цуглуулан жижигхэн тоглоомын ертөнцөө бүтээж, инээдгэр дуугаар талбайг дүүргэж байлаа.

Хүүхдүүд тоглоомын байшингаа дуусгаад, хүүхэлдэйгээ дотор нь байрлуулж баярлан инээлдэв. Тэд энэ өдрийг дурсамж дүүрэн өнгөрүүлж, хамтдаа тоглох нь хичнээн сайхан болохыг мэдэрчээ. Нар жаргахын өмнө хоёр найз тоглоомоо эвхээд маргааш дахин хамт тоглохоор амлалт өгөөд саллаа.

# data[].attributes.headline
33.Ариунтуяа.

# data[].attributes.subject
33.Ариунтуяа.

# data[].attributes.body
Зуны амралт

Зуны амралтын эхээр ,цэцэг ногоо ургасан хөдөө сайхан нутагт ах дүү 2 өвөөгийндөө ирлээ.Гэрээсээ холдож үзээгүй тэр хоёрт хөдөөний амьдрал эхэндээ сонирхолгүй уйтгартай санагдав.Өдөр бүр модны захад очин дүү нь гэрээ,амттай зүйлсээ,хүүхэлдэйн сувгаа,аав,ээжээ санаж байгаагаа ярилцдаг байв.Гэвч удалгүй дураараа гадаа гарч тоглож болдог нь,ус ,түлээ дөхүүлэх,тугал мал эргүүлж өгөх бүрт нь баярласнаа илэрхийлдэг нь,зурагт үзэхээс илүү гадаа тоглох,бусдаас сайхан үг сонсох ,голын усанд шинэ найзуудтайгаа шумбан өдрийг өнгөрөөх нь маш таатай санагдах болов.Нэг л мэдэхэд гэртээ буцах болжээ .Дараа зун дахин ирнээ...

# data[].attributes.headline
57 дугаар сургуулийн бага ангийн багш Ж. Болормаа 

# data[].attributes.subject
57 дугаар сургуулийн бага ангийн багш Ж. Болормаа 

# data[].attributes.body
Үлгэрийн ертөнц

Ах дүү хоёр ярилцаж сууна. Ах нь дүүдээ сонирхолтой содон олон үлгэр ярьж өгнө. Дүү нь үлгэрийн үйл явдлыг төсөөлөн аз жаргалтай сонсоно

# data[].attributes.headline
Дорноговь Айраг сум бага ангийн багш Д. Энхтуяа

# data[].attributes.subject
Дорноговь Айраг сум бага ангийн багш Д. Энхтуяа

# data[].attributes.headline
дорноговь Айраг сум бага ангийн багш Д.Энхтуяа

# data[].attributes.subject
дорноговь Айраг сум бага ангийн багш Д.Энхтуяа

# data[].attributes.headline
Өмнөговь аймгийнн Дала

# data[].attributes.body
Өмнөговь аймгийнн Даланзадгад сумын 1-р сургуулийн багш С.Түмэнжаргал

Нэгэн зуны сайха өдөр Бурмаа охин өвөөгийндөө очиж амрахаар аав ээжээрээ хүргүүлэв. Харин тэдний саахалт айлд өөрөөс нь арай ах, магадгүй үе байж магадгүй нэгэн хүү ирж амарч байгаа гэв. Тэр хоёр ишиг хурга хариулах, ботго залах, мал хорих гээд завгүй байсаа маш саййн танилцаж сайн найзууд болсон байв. Чихэр жимс амттай бүгдээ хувааж иддэг, хот хөдөөгийн сонин сайхныг нэгэндээ ярьж өгдөг салшгүй сайхан найзууд болжээ. Нэг л мэдэхэд намар болж тэд гэр гэр лүүгээ явах болсон байлаа. Хоёр найз салах болсондоо гунигтай байлаа. Тэгээд хүү охинд хүүхэлдэйгээ өгөхөд, охин ч бас бамбаруушаа өгч нэгнийгээ мартахгүй сайхан найзууд явна гэдгээ андгайлав. Нэг мэдэдэхэд охин. их сургуулийн оюутан болж хот оров. Түүний сургуульд нэг л танил дотно царай нэр өгч чадахгүй гайхдаг байв. Гэтэл нэг өдөр ангийнх нь үүдэнд түүний бамбаруушийг барьж зогссон сайхан залуу ирж уулзсан юм даа.

# data[].attributes.headline
Хөвсгөл аймгийн Тосонцэнгэл сумын EБС-ийн бага боловсролын багш М. Баянжаргал

# data[].attributes.subject
Хөвсгөл аймгийн Тосонцэнгэл сумын EБС-ийн бага боловсролын багш М. Баянжаргал

# data[].attributes.body
Хөдөө нутаг сайхан

Хөдөө нутагт маань зун цаг айлчлан иржээ. Мал сүрэг өвс ногоондоо цадаж, хүн малын зоо тэнийсэн сайхан зун болж байна. Хотын хүүхдүүд амралтаа өвөө эмээтэйгээ өнгөрүүлэхээр хөдөөг зорьдог нь биeэ чийрэгжүүлэх, монгол ахуйд суралцах боломж нь юм. Түүний нэгэн адил Хулан Билгүүн хоёр өвөө эмээгээ зорин зуны зугаатай амралт эхэллээ. Хоёул өөр өөрсдийн хайртай тоглоомуудаа авч явав. Хаа ч явсан авч явна. Өвөртлөөд унтах гээд тэдний хувьд салж болшгүй зүйл нь байв. Өөрсдийн тоглоомоор наадахын хажуугаар эмээ нь монгол уламжлалт тоглоом зааж сургана.

Хөдөө нутгийн цэвэр тунгалаг агаар, мал ахуйн ажил хүүхдүүдийн сэтгэлийг хөдөлгөнө. Мөн хурга тугал эргүүлэлэх, аргал түлээ оруулах гээд тэдний тус багадахгүй. Хөдөөгиийн амьдралын өдөр бүрийн нэгэн хэвийн ажил хоёр хүүхдэд дасал болж, сүү тараг ааруул хичнээн идсэн ч уйдахгүй амин дэмтэй хүнс байлаа. Зугаатай зуны амралт дуусч, хотруу гэрийн зүг явах нь хэн хэндээ гунигтай байлаа.

# data[].attributes.headline
Увс аймгийн Өлгий сумын бага ангийн багш Г.Ичинхорлоо

# data[].attributes.subject
Увс аймгийн Өлгий сумын бага ангийн багш Г.Ичинхорлоо

# data[].attributes.body
Гэр бүл

...Навч шарлаж усны шувууд гангасан налгар намрын нар хэвийсэн их үдэд гэр бүлээрээ агаарын цэлмэг, усны цэнгэгийг эдлэн суугаа гэр бүлийнхэн жаргалтай, жавхаатай сайхан байна. Гэр бүлийн аз жаргалыг мэдрэн суугаа 2 хос ихэр хүү охин хоёрын өсөж торнин өхөөрдөм хөөрхөн үйлдэл гаргахыг хараад баярлан бахдан ярилцаж, сэтгэлийн цэнгэл, ертөнцийн амар амгаланг мэдрэн жаргаж суугаа нь юу юунаас эрхэм билээ. Жаргалтай үрсийнхээ шулганалдахыг сонсон, балчир ухааныг нь оюунаар тэлж үлгэр ярьж өгч, дуу сонсгоод хайраар бялхаж байдаг тэднийг харахад сэтгэл тэнүүн сайхан байна. Монголын үрс маш олон болж, гэр бүл аз жаргалаар бялхаж, үрс нь инээд хөөрөөр бялхан, ээлтэй орчинд өсөн торних болтугай гэсэн ерөөлийн үгээр төгсгөе.

# data[].attributes.headline
СБД-ийн 3-р сургуулийн

# data[].attributes.body
СБД-ийн 3-р сургуулийн багш

Г.Оюунтунгалаг

Зуны амралт

Хүүхэд бүхний хүсэн хүлээдэг зуны амралт эхэлж ах дүү2 хөдөө нутгийг зорьж өвөөгийндөө очлоо.

Нар хур тэгширсэн байгалийн үзэсгэлэнт хангай нутагт зуншлага сайхан байлаа.

Өвөө эмээдээ туслан ихийг сурч мэдсэн 2 монгод дээлээ өмсөн хонь хариулж яваад, хэсэг зуур амран голын эрэг дээр ярилцан суув.

Сурсан мэдсэнээ ярилцангаа хотоос авчирсан хайртай чихмэл тоглоомоо хэн хэнд дурсган өгөхөө тогтов.

Хүү бөх барилдаж шинэ мэх заасан Батад, охин шагай таалцаж тоглосон Уянгад өгөх болж, их зүйлийг мэдсэнээ ухаарч дараа жил дахин ирэхээ хүүрнэлдэн сууна.

# data[].attributes.body
СХД 42-р сургуулийн бага ангийн багш Б.Болормаа

АХ ДҮҮС

Эрт цагт эрэлхэг зоригтой хүүтэй, энхрий ялдам охинтой нэгэн гэр бүл байжээ. Эцэг эх нь хүүгээ газар үзэж нүд тайлан эрдэм номтой хүн болоосой гэж насан багад нь холын замд үджээ. Ахыгаа явуулахгүй гэж дүү нь уйлж унжин бөөн сүр дуулиан болов. Явахаасаа өмнө ах нь дүүдээ нэгэн хүүхэлдэйг өгөөд "За дүү минь энэ хүүхэлдэйг өврөөсөө битгий салгаарай. Ах нь чамтай байнга хамт байж хаа явсан газар чинь хамгаалж явна. Харин би дүүгийнхээ энэ чихмэл туулайг өвөртөө хийгээд явъя. Бяцхан дүүгээ хажуудаа байгаа мэт төсөөлөн бодож, эрдэм ном сайн сураад хурдан ирэх болно оо" гээд дүүгээ үүсэж ээж аавдаа үнсүүлээд холын замыг зорьжээ. Түүнээс хойш хэдэн арван жил өнгөрч ах дүү хоёр нас биед хүрч, ах нь эрдэм чадалтай баатар эр болжээ. Харин охин дүү нь нутаг усандаа үзэсгэлэн гоо төгөлдөр цэцэн мэргэн ухаантай сайхан бүсгүй болжээ. Ах дүү хоёр эргэн уулзаж ийнхүү эртний явдлаа дурсан ахуй амьдарлаа хүүрнэн аз жаргалтай баяр хөөртэй сууна.

# data[].attributes.headline
51сургууль Г.Номин-Эрдэнэ

# data[].attributes.subject
51сургууль Г.Номин-Эрдэнэ

# data[].attributes.body
Зуны дэлгэр сайхан өдөр ах дүү хоёр зуны амралтаараа хөдөө агаарт өвөө эмээгийн дээ очиж амраж туслахаар хотод иржээ. Хөдөө ирсэн анхны өдөр их л хэцүү гэрээ үгүйлж харимаар санагдаж ээж аавыгаа санаж байжээ. Өвөө эмээ хоёр нь аль болох л тав тухтай байлгах гэж хичээж гэнэ.Ах нь дүүдээ хэлэв:

Миний дүү хоёулаа эмээ өвөөдөө туслаж зуны амралтаа хөдөө агаарт гарж байж эрүүл саруул ээж аавтайгаа хамт байна шүү дээ хоёулаа хотод байх юм бол гэрээс гарж чадахгүй гэртээ л өглөөнөөс орой хүртэл байна шүү дээ

Дүү: Нээрээ тийн тэ агаа ээж аав ажилдаа явчихна хоёулаа хөдөө хоёулаа зугаатай тоглож сайхан хүүхдүүдтэй танилцаж хонь хургаа эргүүлий

Эмээ: миний хоёр хүү цай ундаа уугаарай гэж дуудав

Өвөө: Миний хоёр хүүхэд идээшгүй байна уу?

Хүү: үгүй ээ өвөө хөдөө сайхан байнаа хүү нь хонь тугалаа эргүүлчээд ирий гэж хэлээд хүү дүүгээ дагуулаад гарав. Хоёр хүүхэд зуныг зугаатай өнгөрүүлж

Нэг мэдэх л зун дуусах дөхөж хоёр хөдөөнөөс явмааргүй санагдаж хоёулаа сүүлийн өдөр хоёулаа голын эрэг дээр тоглож хоёр чихмэл тоглоомоо гаргаж тоглов.

# data[].attributes.headline
УБ 3-р сургууль Б.Нямсүрэн

# data[].attributes.subject
УБ 3-р сургууль Б.Нямсүрэн

# data[].attributes.body
Найзууд

Хаврын шалгалтдаа бэлдсэн хичээлийн урт өдрүүд дуусаж, Одмаа охин өнөөдөр сүүлчийн шалгалтаа амжилттай өглөө. Хөвсгөл аймгийн Цагаан -Үүр суманд амьдардаг өвөөгийндөө очно гэхээс сэтгэл нь догдолж бөөн баяр болж байв. Хэдийгээр тэр хотод төрж өссөн боловч эмээ өвөөдөө тусалж хонь хурга хариулж, үеийн хүүхдүүдтэй чулуун гэр барьж тоглох зэрэг монгол ахуйдаа их дуртай. Хүсэн хүлээсэн өдөр болж нартай сайхан өглөө тэд хөдөөг зорин хөдөллөө. Байгалийн сайхныг сонирхон түмэн зүйл асууж явсаар ядраад унтсан байлаа.

Бүтэн өдөр зогсолтгүй давхисаар шөнө хагаслан өвөөгийнд ирсэн байв. Өглөө босоод эмээ өвөөдөө үнсүүлж баахан эрхэлсний дараа саахалт айлын Болд найздаа авчирсан тоглоомоо үзүүлэхээр яаран гарлаа. Түүнд төрсөн өдрөөр нь ээж, эгч 2 нь хүүхэлдэй бэлэглэхэд ихэд баярлаж билээ. Маргааш тэд хонио хариулангаа чулуун гэр барьж:

-Аав нь адуундаа явахаар миний 2 хүү ээждээ туслаад, үгэнд сайн ороорой гээд сэнгэнэтэл сайхан дуулаад модон морио унаад давхилаа... Ийнхүү тоглон наадсаар дэлгэр зуныг хөгжил хөөртэй өнгөрөөж, дурсамж дүүрэн буцжээ.

# data[].attributes.headline
Сүхбаатар аймаг 1-р сургууль бага боловсролын багш Б.Амарсайхан.

# data[].attributes.subject
Сүхбаатар аймаг 1-р сургууль бага боловсролын багш Б.Амарсайхан.

# data[].attributes.body
Сүхбаатар аймаг 1-р сургууль бага боловсролын багш Б. Амарсайхан.

Нэр: Зуны зугаатай амралт

6-р сар гарч сургуулийн амралт эхлэв. Баатар Цэцэг 2 зуны амралтаа өмнөхийн адил өвөө эмээ дээрээ өнгөрөөхөөр явлаа. Зун цаг болж цэцэг ногоо дэлгэрэн, гол горхи хоржигнон урсаж, үнээ мал тугалан хүн малын сэтгэл сэргэнэ.

Баатар Цэцэг 2 эмээ өвөөдөө туслан өглөө эрт босож Баатар эмээдээ тугал татаж өгч, Цэцэг тугал гарган ивэлгэж мөн хувинтай сүүг хамгаалан зогсох ажил хийнэ. Дараа нь үдийн нарыг үл анзааран Баатар хүү өвөөдөө хонь хариулан, хонь услахад тусална. Харин Цэцэгээ охин эмээгээ цай чанах, сүү халаах зуур гэрээ цэвэрлэж, аягаа угаана мөн гэр халуун болмогц хаяа сөхөж эмээдээ тусална. Хөдөөний ажил барагдах биш. Өвөө эмээ 2, хүү охин 2-тоо өрөмтэй цай өгч, тараг уулган, тоглох зөвшөөрөл өгнө. Энэ хооронд ах дүү 2 гэрээсээ авчирсан чихмэл тоглоомоороо гэрийн сүүдэрт жаргалтай нь аргагүй тоглоно. Тоглохдоо аав ээжийгээ санаж байгаагаа илэрхийлэн харилцан яриа өрнүүлэн өдөр бүр тоглоно.

Энэ мэтээр өдөр хоног амархан өнгөрч нэгэнтээ 9 сарын 1-н ойртож Баатар Цэцэг 2 гэрийн зүг явж зун цагийг зугаатай сайхан өнгөрүүлэв.

# data[].attributes.headline
БЗД 84-р сургууль Д.Түвшинсайхан

# data[].attributes.subject
БЗД 84-р сургууль Д.Түвшинсайхан

# data[].attributes.body
Өдөр бүр шинэ

Нар бууж байлаа. Өдрийн аагим халуун хаашаа ч юм одоод, үдшийн сэрүүн буужээ. Баруун уулын оройд, нар шар тос шиг мэлтэгнэж, бүртийх ч толбогүй их сонин харагдана.

Түмэн өнгөөр жиргэх шувуудын жиргээ, түүний хажуугаар гижиг хүргэм пор пор ундрах булгийн чимээ нэн таатай.

Нэг л мэдэхэд намар болчихно. Байгалийн сайханд Сувд ахаасаа үй түмэн асуулт асууна. Түүнд юм бүхэн л сонин содон санагдана. Сувдын ах Сонор сургуулийн сурагч тул дүүдээ их л зүйлийг тайлбарлаж зааж өгнө.

Нар жаргаж байна. Хорвоогийн нэг өдөр ингээд л дуусах нь, нар аа чи хоромхон хоромхон атугай байзнаач гэж дотроо залбирмаар...

Үүлс үлгэр ярьдаг, дуу дуулдаг. Үүлэн дунд ажаагийн мөрөөддөг аз жаргал, эмээгийн ярьдаг мөнхийн ус, ер нь бүх юм бий гэж боддог тоодойсон дээл, шодойсон гэзэгтэй  жоохон охин Сувд. Тэр үргэлж мөрөөдөж, өөрийн мөрөөдлөө гэртээ харих зуур ахдаа ярина. Хамгийн сайн сонсогч бол түүний ах. Тэр хоёрын нэгэн гайхалтай өдөр ингэж л өнгөрнө.Маргааш сайхан өдөр болох нь ээ.

# data[].attributes.headline
Булган аймгийн Булган сумын 1 дүгээр сургууль Т.Цэндсүрэн 

# data[].attributes.subject
Булган аймгийн Булган сумын 1 дүгээр сургууль Т.Цэндсүрэн 

# data[].attributes.body
Ухаант хүү

Эрт цагт ухаант хүү Од эцэг эх энхрий бяцхан дүүтэйгээ амьдран суудаг байжээ.Од хүү их л хэрсүү нэгэн гэнэ. Үргэлжил дүүгээ энхрийлж хайрлан хамгаалж өсчээ. Тэд бага балчир наснаасаа хамт тоглож өссөн болохоор нэг нэгэндээ хайргүй байхын аргагүй. Ах дүү 2 өдөр ирэх тусам өсч томорсоор Од хүү эрдэм ном сурахаар алсын газрыг зорихоор болов. Ах нь их л ухаантайгаар дүүдээ захиж байна гэнэ.

За миний дүү Ах нь үргэлж дүүтэйгээ сэтгэл зүрхэндээ хамт байх болно ахыгаа санахгүйгээр аав ээждээ туслаад сайн сууж байгаарай хэмээн өөрийнхөө хайртай тоглоомыг дүүдээ өгчээ. Гэтэл дүү нь та минь ганцаараа биш хоёулаа яваа шүү хэмээн өөрийнхөө эрхэм нандин бамбаруушаа ахдаа өгч сурах их үйлсэд нь амжилт хүсэн алсын замд нь мордуулжээ.

# data[].attributes.headline
БЗД-ийн 14-р сургуулийн бага ангийн багш Э.Пүрэвсүрэн

# data[].attributes.subject
БЗД-ийн 14-р сургуулийн бага ангийн багш Э.Пүрэвсүрэн

# data[].attributes.body
Аавын сургаал"

Нар нэлээн дээр хөөрсөн зуны налгар өдөр аав нь "Гэрэлт" хэмээх өхөөрдөм хөөрхөн охинтойгоо ийнхүү яриа өрнүүлэв. Миний охин наашаа суу. Миний охины хамгийн тоглох тоглоом ямар тоглоом бэ? "Гэрэлт" охин: Заа ааваа би таньд дуртай тоглоомоо үзүүлье гээд өөрт байдаг тоглоомноос хамгийн нандин бололтой цэнхэр бамбарууш, улаан хүүхэлдэй авчрав. Аав нь миний охин яагаад энэ тоглоомонд дуртай юм бэ? Гэхэд охин нь энэ тоглоомнууд надтай хамт тоглохоор аав ээжтэйгээ тоглож байгаа мэт санагддаг .Баавгай яг л тань шиг түшигтэй намайг хамгаалаад байдаг юм шиг мэдрэмж төрүүлдэг.Харин хүүхэлдэй минь яг л ээж шиг минь намайг эрхлүүлж, намайг тусалж дэмждэг гэв. Аав миний охин ямар ухаантай юм бэ? Нээрэн хүний сэтгэл эрхэмлэж нандигнадаг зүйл нь тэр хүний бүхий л хүч чадал,урам зориг, хайр энхрийлэл нь байдаг. Түүгээр юуг орлуушгүй тийм үнэ цэнэ зүйл гэсэн үг миний охин.Яг үүнтэй адил охин минь чи аав ээжийнхээ хамгийн эрхэм нандин, үнэ цэнэ юугаар солишгүй эрдэнэ. Чи минь нэр шигээ аав ээжийн үргэлж гэрэлтүүлж байдаг гэв.

# data[].attributes.headline
БЗД -ийн 14-р сургуулийн бага ангийн багш Э.Пүрэвсүрэн

# data[].attributes.subject
БЗД -ийн 14-р сургуулийн бага ангийн багш Э.Пүрэвсүрэн

# data[].attributes.body
"Аавын сургаал"

Нар нэлээн дээр хөөрсөн зуны налгар өдөр аав нь "Гэрэлт" хэмээх өхөөрдөм хөөрхөн охинтойгоо ийнхүү яриа өрнүүлэв. Миний охин наашаа суу. Миний охины хамгийн тоглох тоглоом ямар тоглоом бэ? "Гэрэлт" охин: Заа ааваа би таньд дуртай тоглоомоо үзүүлье гээд өөрт байдаг тоглоомноос хамгийн нандин бололтой цэнхэр бамбарууш, улаан хүүхэлдэй авчрав. Аав нь миний охин яагаад энэ тоглоомонд дуртай юм бэ? Гэхэд охин нь энэ тоглоомнууд надтай хамт тоглохоор аав ээжтэйгээ тоглож байгаа мэт санагддаг .Баавгай яг л тань шиг түшигтэй намайг хамгаалаад байдаг юм шиг мэдрэмж төрүүлдэг.Харин хүүхэлдэй минь яг л ээж шиг минь намайг эрхлүүлж, намайг тусалж дэмждэг гэв. Аав миний охин ямар ухаантай юм бэ? Нээрэн хүний сэтгэл эрхэмлэж нандигнадаг зүйл нь тэр хүний бүхий л хүч чадал,урам зориг, хайр энхрийлэл нь байдаг. Түүгээр юуг орлуушгүй тийм үнэ цэнэ зүйл гэсэн үг миний охин.Яг үүнтэй адил охин минь чи аав ээжийнхээ хамгийн эрхэм нандин, үнэ цэнэ юугаар солишгүй эрдэнэ. Чи минь нэр шигээ аав ээжийн үргэлж гэрэлтүүлж байдаг гэв.

# data[].attributes.headline
122-р сургууль Ц.Энхцэцэг

# data[].attributes.subject
122-р сургууль Ц.Энхцэцэг

# data[].attributes.body
Хөдөөний найзууд

Нэгэн сайхан зуны өглөө наран ургах үеэр Тэмүүжин, Сарнай найзындаа очоод хамт тоглохыг хүсэн голын эрэг рүү очиж зугаалав. Тэмүүжин зуныхаа амралтаар өвөөгийндөө ирээд харин Сарнай ахындаа ирээд танилцсан хоёр.Хоёулаа нутгийн сайханыг бишрэн хотынхоо соёлыг, хөдөөний байгалийн сайхан болон хөсгөл далайн гайхамшгийг бишрэн ярилцаж өөр,өөөрсдийн тоглодог тоглоомоо барин нэгэн модны дэргэд очиж тухлан суугаад ярилцав. Тэмүүжин өөрийнхөөө тоглоомыг танилцуулав. Миний хүүхэлдэйг Бамбай гэдэг Бамбайгаа би байнга авч явдаг. Үүнийг манай аав надад бэлгэлсэн юм.Гэхэд Сарнай миний хүүхэлдэйг ээж минь надад авч өгсөн би бас чам шиг байна авч явдаг.Миний найзыг Аялгуу гэдэг.Би өглөө босоод хувцасыг нь өмсүүлээд үсийг нь самнадаг гэв. Ингээд тэр хоёр маш өөр өөрсдийн сонирхдог спорт, соёл урлаг, хичээлийн талаар ярилцаж ирээдүйд ямар мэргэжилтэй болох тухайгаа ч ярив. Тэмүүжин хоёулаа зун болгон уулзаж байна шүү гэсээр Сарнайг гэрт нь хүргэж өгөөд аз жаргалтайгаар өвөөгийндөө оров.

# data[].attributes.headline
Баян-Өлгй аймаг ЕБ-ын 2 сургуулийн багш Ж.НУРГҮЛ 

# data[].attributes.subject
Баян-Өлгй аймаг ЕБ-ын 2 сургуулийн багш Ж.НУРГҮЛ 

# data[].attributes.body
Ахаа алд хүндэл

Дүүгээ дэлэм хүндэл

Зуны эхэн сарын нэгэн өдөр ах дүү хоёр голын ус шуугисан, өвс ногоо нь халиурсан нүд сэргээж, сэтгэл баясах аав ээжийнхээ төрсөн нутаг болох Монгол орны хойд зүг Хөвгсөл аймгийн Тэрэлж хэмээх газарт зусаж буй өвөө эмээ дээрээ очиж амарчээ. Ах нь Төрболд, охин дүү нь Гоо-Үжин нутгийн сайхныг нүдээрээ харж, сэтгэл татам өдрүүдийг голын хөвөөнд өнгөрөөж байв. Дүү нь ахаасаа дандаа ардын зохиол болох хэвшмэл хэлц үгийн утгын тухайн үргэлж асууж цээжилж авдаг. Үд дундын үед тооноор туссан аагим халуун өдөр голын хөвөөнд сэрүүцэн дүү нь ахаас дараах хэлц үгийн утгыг тайлбарлаад өгөөч гэв.

Гоо-Үжин: Ажил хийж хүн болдог

Ар давж хүлэг болдог

Төрболд: Бид багаасаа аав ээжийнхээ зааж өгсөн ажлыг чинь сэтгэлээсээ сурч хийж сурснаар ямар ч ажлыг төвөггүй хийдэг болно. Ингэж олон төрлийн ажлыг сурч хөдөлмөрлөвөл эрдэм ном сурч байгаа гэсэн үг. Харин унага эх болон сүргээ даган олон даваа, голыг гаталж хүлэг болно.

Гоо-Үжин: Дэм дэмэндээ

Дээс эрчиндээ

Төрболд: Бид ахан дүүс биие бидээ тусалж, юаа хуваалцаж, мэдэхгүй зүйлээ бие биедээ зааж өгч байвал ах дүү бидний утга учир оршино. Эрчлэн буй дээс бат бөх бахй бөгөөд бид ч тийм бат бөх бахй ёстой гэв. Дүү нь ахынхаа тайлбарыг маш сайн сонсож хэлц үгнүүдээ үргэлж цээжилж, намар багшдаа уншиж өгнө гээд сэтгэл дотроо баяр хөөртэй байв.

# data[].attributes.headline
Улаанбаатар хот Баянгол дүүрэг                                                                                           Нийслэлийн тэргүүний ОУЦС багш Г Уранбаяр

# data[].attributes.subject
Улаанбаатар хот Баянгол дүүрэг                                                                                           Нийслэлийн тэргүүний ОУЦС багш Г Уранбаяр

# data[].attributes.body
Ах дүүс

Зуны нэгэн үдэш эцэг нь өөд болсны дараа ах дүү хоёр бие биедээ илүү ойртон дотносжээ. Ах нь дүүгээ илүү их хайрлаж дүү нь ахаа илүү их хүндлэх гэж хичээнэ. Ах нь дүүдээ амьдралын хатуу бэрх зүйлийг зааж,зөвлөж сургана.

Эцэг нь өөд болохоосоо өмнө хоёр хүүхдэдээ өв хөрөнгөө яг тэнцүү хувааж өгөөд, үүнээс хойш ч гэсэн олсон орлогоо яг тэнцүү хувааж байхыг хичээнгүйлэн захисан юмсанжээ. Ах дүү хоёр бие бие үнэхээр маш их хайртай байлаа. Ах нь ажиллаад олсон бүх орлогоо яг тэнцүү хуваагаад бяцхан охин дүүдээ том болохоор өгнө хэмээн хадгалдаг байв. Ийнхүү найрсаг сайхан амьдарч байгаад ах нь гэрлэж хүүхэдтэй ч болов. Хариуцлага нь ч нэмэгдэв. Тэгсэн ч гэсэн тэд урьдын адил олз ашгаа яг тэнцүү хуваасаар л байлаа.Охин ч том болов. Тэдний хооронд өмч хөрөнгөнөөс болж маргалдах, муудалцах юм ер болж байсангүй.

Тэр нэгэн өдөр хүртэл....

Нэг өдөр гэр бүлгүй дүү нь ингэж хуваах нь шудрага биш юм байна гэж боджээ. Учир нь ах гэр бүлтэй, мөн хүүхэдтэй тул түүний хэрэгцээ илүү их гэнж боджээ. Гэвч үүнийгээ ахдаа мэдэгдэхийг хүссэнгүй. Харин шөнө болохоор ахынхаа амбаар луу шуудайгаар нь үр тариагаа зөөдөг болжээ.

Энэ үед ах нь ч гэсэн, үр тариагаа тэнцүү хуваах нь шудрага биш байна гэж боджээ. Учир нь дүү минь удахгүй гэрлэнэ, тиймээс түүнд маш их мөнгө хэрэгтэй гэж боджээ. Ингээд ах нь ч гэсэн шөнө болоход шуудай шуудайгаар нь тариагаа дүүгийнхээ амбаар луу зөөж эхэлжээ. Ингэж нууцаас хэдэн жилийн турш бие биеийнхээ амбаар луу үр тариа зөөжээ. Гэвч бие биеэ мэдэхгүй байлаа. Гэхдээ сайн ойлгохгүй л байлаа. Учир нь өөрийнх нь үр тариа огт хорогдсонгүй.

Нэг шөгнө ах дүү хоёр бие биеийнхээ амбаар луу шуудайтай тариа зөөх замдаа таарч гэнэ. Хоёулаа шуудайтай юм үүрсэн байлаа. Эхлээд гайхаж, дараа нь баярласан харцаар бие бие рүүгээ хараад ах дүү хоёр бүхнийг ойлгон тэврэлдэн уйлжээ.

# data[].attributes.headline
Говь-Алтай аймаг Эрдэнэ сум Бага ангийн багш Б.Сарантуяа 

# data[].attributes.subject
Говь-Алтай аймаг Эрдэнэ сум Бага ангийн багш Б.Сарантуяа 

# data[].attributes.body
Ах дүү хоёр

Эрт урьд цагт Батаа, Энхжин хоёр аав ээжийн хамт аз жаргалтай амьдран суудаг байжээ. Тэд зуны амралтаараа хөдөө амьдардаг өвөө эмээд туслахаар иржээ. Нэгэн өдөр тэд хонь хариулж яваад ийн ярилцжээ. Ээж маань бидэнд яагаад нэг нэг тоглоом өгч явуулсан юм бол гэж Энхжин ахаасаа асуужээ.

Ах нь ээж маань биднийг эвтэй байгаарай гэж энэ тоглоомыг өгсөн байхгүй гэж хариулжээ. Ингээд сониуч дүү нь ахаасаа элдвийг асууж ,жаал ярилцсаны эцэст орой болж тэд гэрийн зүг малаа туун явжээ. Тэд эмээ өвөөгийнхөө ачаар ямаа сааж, тугал татах гэх мэт маш олон ажил хийж сурчээ. Ингээд тэдний амралт дуусч хичээлдээ суухаар хотруугаа буцсан гэдэг.

# data[].attributes.headline
Баянхонгор аймаг Баянхонгор сум Гэгээн Сумади сургуулийн цэцэрлэгийн цогцолбор сургуулийн бага боловсролын багш Б. Түвшинжаргал

# data[].attributes.subject
Баянхонгор аймаг Баянхонгор сум Гэгээн Сумади сургуулийн цэцэрлэгийн цогцолбор сургуулийн бага боловсролын багш Б. Түвшинжаргал

# data[].attributes.body
Эрт урьд цагт харсан бүхний харцыг булаам үзэсгэлэнт гүнжтэй нэгэн хаан байж ээ. Хаант улсын бүх ард иргэд амар тайван, айх аюулгүй амьдран суудаг байв. Гэвч нэг л өдөр энэхүү улсад их гамшиг тохиосон нь шулмын хараал байлаа. Хааны гүнжийн үзэгэлэн гоод атаархсан шулам "3 хоногийн дараах тэргэл сар буухаас өмнө гүнжийн царайнд биш үнэн сэтгэлд татагдсан хүн олдохгүй аваас хаант улсын булан тохой бүр үерт автан устах болно." хэмээв. Айдаст автсан хүмүүс сандралдаж яах учраа олохоо байв. Удалгүй мэргэдүүд улсын өнцөг булан бүрт байх ганц бие эрчүүдийг хааны ордонд урих санаа гаргаж, зар тараалаа. Зарыг сонссон баян худалдаачинаас эхлээд хүлэг баатрууд, жирийн иргэдийн цуваа хааны ордоныг чиглэв. Даанч ганц ч хүн гүнжийн үнэн сэтгэлд татагдсангүй. Ард иргэд арга мухарджээ. Маргааш өглөө нь хөрш улсын ханхүү ганцаар ойд зугаалж явтал хэн нэгэн уйлах чимээ сонсогдов. Гайхан эргэн тойрноо хартал үнэхээр үзэсгэлэнтэй охин уйлж байх нь тэр. Гэвч тэр түүнийг хааны гүнж байсныг мэдсэнгүй. Ханхүү түүний уйлж буй шалтгааныг асуун тайвшруулахыг оролдож эхлэв. Түүнтэй ярилцсан жаахан хугацаанд тэд бие биедээ татагдаж эхлэв гэнэ. Ханхүү явахдаа гүнжид танилцсаны бэлэг болгон өөрийн хамгийн хайртай чихмэлээ өгчээ. Үүнийг мэдсэн шулам төлөвлөгөө нь нурж буйг мэдээд гүнжийн үзэсгэлэнт царайг сүйтгэн үзэшгүй муухай болгочихов. Хамгийн сүүлийн өдрийн орой болж тэргэл сар гарахад ханхүү гүнж хоёр болзсон газраа уулзтал ханхүү гүнжийг таньсангүй. Ханхүү түүнийг өөрийгөө гүнж мөн гэдгээ батлахыг хүстэл гүнж ханхүүгийн өөрт нь бэлэглэсэн чихмэлийг үзүүлжээ. Ханхүү маш их балмагдсан авч түүний үзэсгэлэнт царайнд биш үнэн сэтгэлд нь татагдсан ханхүү түүний царай өөрчлөгдсөнийг тоосонгүй. Харин ч түүнд улам их татагдав. Сар шингэж нар мандах дөхөж эхлэлээ. Ханхүү ч төд удалгүй түүнд үнэхээр дурласан гэдгээ мэдэн гүнжид түүнтэй гэрлэх санал тавилаа. Гүнж ч мөн адил түүнд хайртай тул түүнтэй гэрлэхийг зөвшөөрөв. Ийнхүү шулмын хараал арилж ард иргэд айх аюулгүй болов. Ханхүү гүнж хоёрыг ордонд ирэхэд үнэн учирыг мэдсэн хаан улс даяар их хурим хийж, тэд айх аюулгүй амар тайван аж төржээ.

# data[].attributes.headline
ӨМА Цогтцэций 2-р сургуульР.Хишигжаргал

# data[].attributes.subject
ӨМА Цогтцэций 2-р сургуульР.Хишигжаргал

# data[].attributes.headline
ЦЭРЭН ЦЭВЭЛМАА  УВС 1Р СУРГУУЛЬ 

# data[].attributes.subject
ЦЭРЭН ЦЭВЭЛМАА  УВС 1Р СУРГУУЛЬ 

# data[].attributes.body
Нэр: Ах дүү хоёр

Намрын улиралд хөдөө Дээл гуталтай байгаа учир намрын улирал гэж үзлээ.

Ах дүү 2 хургаа хариулж яваад ойд айл гэр болж тоглож байна.

Ах нь аавын дүрд охин ээжийн дүрд тоглон ахынхаа хэлснийг их л эрхлэнгүй сонсож байгаа нь зургаас харагдаж байна.

Энэ хоёр маань тоглоомдоо хариулж явсан хургаа умартжээ.

Охин гэрийн эзэгтэйн дүрийг тодруулж хүүхэлдэйг нь тэврүүлсэн.Харин хүү бамбаруушаа хүүгээ тэврэн хоймортоо сууж тх л найрсаг гэр бүл бололтой дог.

Манай монгол хүүхдүүд хургаа хариулангаа чулуу болон бас гэр бүл болон тоглодог байсан уламжлалтай байжээ.Мөн жаргалтай хүүхний хацар улаан гэж ихл эрхлэнгүй жаргалтай сууж байна.Харин хариулж явсан хурга хаачсан бол.Хурга эхтэйгээ нийлж бас л баяр жаргалтай байсан нь мэдээж.

Сүүлд нь 2 хүүхэд маань аав ээжээсээ сургамж авсан нь дамжиггүй ээ.

# data[].attributes.headline
Сүхбаатар аймгийн Баруун урт сумын ЕБ-ын 2р сургуулийн багш Ц.Алтанчимэг

# data[].attributes.subject
Сүхбаатар аймгийн Баруун урт сумын ЕБ-ын 2р сургуулийн багш Ц.Алтанчимэг

# data[].attributes.body
Нүүдэл

Эхнэр нөхөр болов уу гэмээр хоёр хүн хоёр хүүхэдтэйгээ хөдөө газарт байна. Миний бодлоор зуны улиралд нүүдэл хийж байгаад түр буудаллаж хаана ямар нутаг газарт очих талаараа ярилцаж байгаа хүмүүс байна.Гэрийн эзнийг Балдан, түүний гэргийг Сараа гэнэ. Тэд охин хүү хоёртой залуу гэр бүл. Тэдний нутагт хур бороо орохгүй удсаны улмаас ган гачиг болж хүн малгүй ядарч туйлдсан тул зуншлага сайтай газар руу хэдэн малаа аваачих гэж нүүдэл хийж яваа нь энэ. Нөхөр Балдан: Бидний очих газар маань нилээн хол учир унд цайгаа сайн ууж ачаа бараагаа сайн баглах талаар эхнэр болон хүүхдүүддээ захиж байна. Тэд урт замыг туулж бүтэн хоёр өдөр явсаар зуншлага сайтай сайхан нутагт ирж хүн малын зоо тэнийлээ.

# data[].attributes.headline
Архангай Эрдэнэбулган сум 5-р сургууль Б.Хажидсүрэн

# data[].attributes.subject
Архангай Эрдэнэбулган сум 5-р сургууль Б.Хажидсүрэн

# data[].attributes.body
Урин цаг ирж усны шувууд ганганан энэ сайхан нутагт минь зуны улирал айлчлан иржээ. Улсын болон анги дэвших шалгалтаа өгч хүүхэд бүр зуны амралтаа зугаатай сайхан өнгөрөөхөөр эмээ өвөө дээрээ очих бас нэгэн хэсэг ньзусланд амрахаар төлөвлөж тус тусынхаа амралтыг зорив. Хотын нэгэн сургуулийн ах дүү хоёр болох Бат Оюун нар аавын төрсөн нутаг Арын сайхан хангай нутагт амьдран суугаа өвөө эмээдээ очиж хөдөөний ажилд туслах хүндтэй үүргийг хүлээж нутгийн зүг хүлгийн жолоо залав.хүү охин хоёр хөдөө нутгийн бүх л зүйл сонин содон оньсого мэт гхйхамшигтай өнгө зохицол байгаль үлгэрийн ордонд байгаа мэт байлаа. Байгаль дэлхий ,аж амьдрал ,ахуй соёл, малчин ардын хөдөлмөр үнэхээр үлгэрийн диваажинд аятай сайхан амарч ажаал юугаа тайлав. Аавын тоглож өссөн чулуун гэр хүү охин хоёр т

үнэхээр гайхшрал бишрэлийг төрүүлж өөрсдийн тоглоомоо харьцуулан эргэцүүлэн тоглож байлаа....

# data[].attributes.headline
Хөвсгөл аймгийн Галт сумын ЕБС-ийн бага ангийн багш Батсайхан 

# data[].attributes.subject
Хөвсгөл аймгийн Галт сумын ЕБС-ийн бага ангийн багш Батсайхан 

# data[].attributes.body
Зугаатай зун цаг

Хоног тоолон хүлээсэн зуны амралт болж Гэгээнээ охин түм түжигнэж, бум бужигнасан их хотоос цэцэг ногоо алаглаж, шувуу донгодсон цэлгэр хөдөөг зорив. Өвөөгийндөө очоод машинаас буутал өндөр, өндөр уулстай уулсынхаа ар энгэрт өтгөн их модтой гэрийн араар холгүй зайд гол хоржигнон урсана. Энэ бүхэн Гэгээнээ охинд ихэд сайхан санагдана. Түүнээс гадна Гэгээнээг тэсэн ядан хүлээсэн өвөө, эмээ нь түүнийг тэвэрч үнсэн, магнай нь тэнийж байлаа. Өвөө, эмээгийн хайрыг юутай ч зүйрлэшгүй тийм нэг нандин байдгийг өвөө эмээгийн хүүхдүүд юу андах... Байгаа амттай шимттэй бүхнээ л ач охиндоо барин хөөрцөглөцгөөнө.

Гэгээнээ охин өмнө жилийн зуны амралтаараа мөн л өвөөгийндөө ирсэн бөгөөд тэгэхдээ саахалт айлын Билэгт гэдэг хүүтэй танилцаж түүнтэй ихэд хөгжилтэй амралтаа өнгөрүүлж дараа жил ирнэ ээ гэсээр хотыг зорьсон юм. Гэгээнээ Билэгтийг харахаар гэрээс гартал гэрийн ард хоржигнох голыг эрэг дээр тоглохоор яаран ирсэн найз нь сууж байхын хараад охин Билэгтээ гэсээр гүйн хүрэв. Ийнхүү хоёр найз баяр хөөртэйгээр уулзан хот, хөдөөгийн сонин сайхныг хөөрөлдөн, тоглох их ажилдаа орлоо.

Тэр хоёр унд хоолоо умартан өдөржин тоглохоос гадна хурга ишиг, тугал хариулах, хонь малын наагуур цаагуур гүйх, өвөө эмээдээ чадахаараа туслан өдөр хоногийг их л завгүй өнгөрөөнө.

# data[].attributes.headline
НЕБ-ын 24 дүгээр сургуулийн бага ангийн багш Д.Өлзийхишиг 

# data[].attributes.subject
НЕБ-ын 24 дүгээр сургуулийн бага ангийн багш Д.Өлзийхишиг 

# data[].attributes.body
Эрдмийг сурахаар

Уул ус нь тэгширсэн үзэсгэлэнт сайхан нутагт жирийн нэгэн малчин айл үр хүүхэдтэйгээ өнөр өтгөн аз жаргалтай сайхан амьдардаг байлаа .Хүүхдүүд өсөж том болж дүү нараа асран хамгаалж эцэг эхдээ туслан ууган хүү Бат малчин хүний хөдөлмөр болох хонио хариулах ,адуундаа явах ,унага даага сургах ,гээд бүхий л ажлыг хийдэг бол охин Сэндэр хурга ишгээ эргүүлж  дүү нараа асран ааруул ээзгий хийж аргал түлшээ түүн өдөржин ээждээ тусална.Нар хур тэгширсэн зуны сайхан өглөө аав ээж хоёр нь хүүхдүүдийнхээ ирээдүйн тухай ярилцаж нэгэн шийдвэр гаргасан нь эрдмийг сурахаар алсыг зорих байжээ. Хоёр хүүхдээ дуудан аав нь: Миний хоёр хүү том болж эрдэм ном сурч алсын ирээдүйгээ зөв замд оруулж эрдэм сурах нь чухал гэж ярилцлаа.

Ингээд ах дүү хоёр уул,ус, ургамал мод тэгширсэн сайхан нутагтаа зэрэгцэн суугаад ийнхүү ярилцжээ. Ах нь: Аав ээжийн итгэлийг алдахгүй эрдмэ номоо сайн суралцаад, аав ээж дүү нараа асрах ёстой.

Энэ үед ах дүү хоёрыг жаахан байхад өвөөгийнх нь өгсөн нандин тоглоомоо гартаа бариад сууж буй дүү охин: Ахаа би хичээн сурах болно гэж итгэл төгс хэлжээ. Ингээд ээж аавынхаа бэлтгэн өгсөн богцтой зүйлсээ аваад хайртай хонгор морио унан ээждээ үнсүүлэн аавтайгаа хамт сумын төвийг зорилоо.

# data[].attributes.headline
Өмнөговь  аймгийн   Цогтцэций  сумын  2-р  сургуулийн  багш  Ж. Даваацэрэн  

# data[].attributes.subject
Өмнөговь  аймгийн   Цогтцэций  сумын  2-р  сургуулийн  багш  Ж. Даваацэрэн  

# data[].attributes.body
Нандин бэлэг

Сараа бол нэгэн баян айлд тусладаг айлын ганц охин . Тэрхүү баян айл нутаг усандаа нэр хүндтэй язгууртан угсааны ноёных билээ.

Ноён ганц хүүтэй . Хүүгийн нэрийг Төгстөмөр гэдэг. Хүү их найрсаг зантай, эрдэм номд төгс нэгэн учир нутаг усны хүн бүр ам уралдан магтдаг байлаа. Харин Цэцээхэн ээж аавдаа тусалж ноёны хурга ишгийг хариулж, сүү сааль хийхэд нь тусалсаар өдөр өнгөрдөг тул сурах боломж , найзтай болох, тоглох боломж олддоггүй байлаа.

Нэгэн өдөр Цэцээхэн хурга ишгээ хариулж явтал Төгстөмөртэй таарав. Хүү Цэцээхэнд найрсгаар танилцаж хамтдаа тоглохын санал болгов. Охин ихэд гайхсан хэдий ч зөвшөөрч тэд хамтдаа тоглох үнэхээр хөгжилтэй байв.

Орой болж гэр гэртээ харих цаг болоход Цэцээхэн өөрийн тоглодог 2 тоглоомоо гарган ирж нэгийг нь хүүд өгөөд

Миний найз болсон чамд баярлалаа. Чамд хайртай тоглоомоо бэлэглэе гэв. Төгстөмөр баярласнаа илэрхийлэхийн зэрэгцээ Цэцээхэнд бичиг үсэг зааж хамтдаа эрдэм номонд шамдан суралцахыг санал болгов. Цэцээхэн тэр үгийг сонсоод ихэд баярлав. Хоёр найз маргааш уулзах цагаа товлон сэтгэл дүүрэн гэр гэрийн зүг явцгаалаа.

# data[].attributes.headline
       Дорнод аймаг 8 дугаар сургууль бага ангийн багш: Х.Хосбаяр  

# data[].attributes.subject
       Дорнод аймаг 8 дугаар сургууль бага ангийн багш: Х.Хосбаяр  

# data[].attributes.body
“Найзын ерөөл”

Ой модонд хөхөө шувуу донгодсон, хөндийн уудамд хүрэн улаан дээлтэй Энэрэл охин хонио хариулан явж байтал Шандан овооны хойноос морьтой хүн шогшуулсаар ирэхдээ сэргэлэн зоригтой Хангай найз минь ирж амар мэндийг асууж тухлан сууцгаалаа. Тэр хайртай ээж минь надад шинэ дээл оёж өмсгөсөнд баяр хөөр дүүрэн гайхуулан ярив. Үүнийг сонссон үг яриа цөөтэй, үнэнч шударга Энэрэл босч ирээд ээжийнх нь оёсон гоё  дээлийг нь мялаая:

Урд хормойг нь унага даага гишгэг хойд хормойг нь хонь хурга гишгэг дотоод энгэр нь тос өөх

гадаад энгэр нь гадар өөх болог эзэн нь мөнх, эд нь хэврэгэнэ жил даалимба ирэх жил чисчүү торго өмсөөрэй.  Тооноор гарсан том эр болоорой гэж ерөөв.

Хангай ерөөл бат оршиг гээд инээмсэглэн найздаа ерөөлийн үгийг заагаад өгөөч гэв. Тэр найзыгаа дагаж хэлсээр маш хурдан тогтоож авав. Хангай уулзах болгонд нэг шинэ эрдэм зааж өгдөгт баярласан сэтгэлээ илэрхийлэн чихмэл тоглоомоо бэлэглэв. Орой ч болов хонио хотлуулахаар гэрийн зүг явцгаав.

# data[].attributes.headline
Дорнод аймаг 8 дугаар сургууль бага ангийн багш: Х.Хосбаяр

# data[].attributes.subject
Дорнод аймаг 8 дугаар сургууль бага ангийн багш: Х.Хосбаяр

# data[].attributes.attachment_link.title
2-бүлэг-эх-зохиох-даалгавар-Х.Хосбаяр

# data[].attributes.headline
НЕБ-ын Өнөр ЦС З.Замбагацэцэг

# data[].attributes.subject
НЕБ-ын Өнөр ЦС З.Замбагацэцэг

# data[].attributes.body
Ах дүү хоёр

Эрт урьд цагт эв найрамдалтай Эрхэс, эрхийн эрх Энхжин нар амьдран суудаг байжээ. Тэд хар багаасаа эцэг эхээсээ хагацаж амьдралын эрээн бараан өдрүүдийг ах Эрхэсийн холч ухааны хүчээр өнгөрүүлдэг байлаа. Энхжин хэтэрхий эрх болохоор Эрхэсийг цаг ямагт зовоодог байв. Гэвч ах нь дүүгээ хүмүүжүүлэх мэргэн санаа олсноор Энхжин дүүгээ маш сайн хүн болгож хүмүүжүүлсэн байв. Цаг хугацаа өнгөрөх тусам дүү нь ахынхаа үгэнд маш сайн орж ухаажиж эхэлсэн байна. Ингээд ах дүү 2 тухайн нутаг усныхаа хамгийн ухаантай, хүмүүжилтэй иргэд болон өсчээ.

# data[].attributes.headline
Сэлэнгэ  аймаг Мандал сумын Түнхэл ЕБС-ын бага ангийн багш Б.Болдмаа 

# data[].attributes.subject
Сэлэнгэ  аймаг Мандал сумын Түнхэл ЕБС-ын бага ангийн багш Б.Болдмаа 

# data[].attributes.body
Хоёр найз.

Нар ээж цэцэг навч дэлгэрэх зуны сайхан өдөр ангийн найз Туяа,Тулга нар хонио хариулангаа ярилцаж сууна.Монголчууд бидний өвөг дээдэс бидэнд эрүүл ухаан,эрүүл амьдралыг өвлүүлж өгсөн.Харин бидний амьдрал эрүүл байгаа эсэх нь эргэлзээтэй байна.Эрүүл агаараар амьсгалж ,эрүүл хүнс хэрэглэж,эрүүл ухаанаар сэтгэж чадаж байгаа болов уу? Яг одоогийн байдлаар бидний амьдрал эрүл биш байна.Яагаад гэвэл нийслэл хотын маань агаарын бохирдол хэмжээнээсээ хэтэрч,тоос тортогтоо дарагдсаг,хогоо хогийн саванд хийдэггүй,ангилдаггүй ,хоол хүнс,ойр зуурын хэрэглээгээ гадаадаас зөөдөг,агаарын бохирдлоос болж томуу томуу төст өвчин ихэсдэг.Агаарын бохирдлоос болж хүүхдүүд маш ихээр өвдөж шаналж байгаа ч эх дэлхий маань биднээс ч илүү их шаналж байгаа.Нэг ширхэг цаас урахад дэлхий ээжийнхээ нэг судсыг тасалж байна гэсэн үг.Иймээс хүүхэд багачууд бид эх орон,эх дэлхийгээ хайрлан хамгаалан зөв хандлагыг бий болгож ус,цахилгаан,хоол хүнсээ зөв зохистой хэрэглэж сурахыг үе тэнгийнхэн,ах эгч дүү нартаа уриалах талаар ярилцаж байна.

# data[].attributes.headline
Сүхбаатар аймаг Баяндэлгэр сум ЕБС багш Л.Батзаяа 

# data[].attributes.subject
Сүхбаатар аймаг Баяндэлгэр сум ЕБС багш Л.Батзаяа 

# data[].attributes.body
Ах дүү хоёр

Зуны нарлаг сайхан өдөр байлаа. Туул Тамир хоёр нэг ангид суралцдаг ах дүү хамаатангууд юм. Зуны амралт удахгүй болох гэж байгаа учир хэрхэн яаж өнгөрүүлэх талаар хэсэг ярилцав. Туул би Зуны амралтаараа хот явж сургалтанд сууна гэв. Тамир би Зуны амралтаараа ээж аавдаа тусалж хөдөө гэртээ байх байлгүй дээ гэж уйтгартай хан нам дуугаар хэлэв. Туул яасан найзаа чи намайг явна гэхээр уйтгарлаад байгаа юмуу гээд ийнхүү ярив. Ирэх жил урлагийн үзлэгтээ бэлдэж ёочин хөгжим сурах зорилгоо биелүүлж сурах нь чухал байна чи мэдэж байгаа биз дээ ангийн багш надад үүрэг даалгавар өгсөн шүү дээ гэв Найз нь удахгүй ээ 1сар болоод л ирнэ тэгээд хоёулаа үлдсэн хугацааг хөгжилтэй сайхан өнгөрүүлнэ даалгавраа хамт хийгээд л хонь хургаа хариулна. Чи намайг ирэхэд наадамдаа бэлдэж морио унаад сууж байгаарай гээд их хотын зүг аавтайгаа хамт шууданд сууж явлаа. Тамир маш гунигтай үлдэв. Тэр 2 өдөртөө утсаар ярьж сонин сайхан ярьдаг байлаа. 1 сарын хугацаа нүд ирмэхийн зуур өнгөрч наадам боллоо. Туул хотоос ирж Тамирын нар нь гарав. Зуны амралт адал явдал, аялал зугаалга,баяр хөөртэй сайхан болж өнгөрлөө.9 сарын 1 болж хичээл оров.

# data[].attributes.headline
Сүхбаатар аймаг Баяндэлгэр сумын   багш Л.Батзаяа 

# data[].attributes.subject
Сүхбаатар аймаг Баяндэлгэр сумын   багш Л.Батзаяа 

# data[].attributes.body
Ах дүү хоёр

# data[].attributes.headline
НЕБ-ын 76 сургууль багш Л.Байгалмаа

# data[].attributes.subject
НЕБ-ын 76 сургууль багш Л.Байгалмаа

# data[].attributes.body
Ах дүү хоёр

Олон жилийн дараа ах Жаргал нь эрдэм чадалтай нэгэн болж нутагтаа эргэн иржээ. Гэтэл нутагт нь ган гачиг болж нутгийн айлууд ийш тийшээ нүүцгээсэн байв. Залуу эр цааш явсаар нэгэн нар хур тэгширч, цэцэг ногоо дэлгэрсэн сайхан нутагт орж ирлээ. Нутгийн хүмүүсээс дүүгээ сурагласан боловч дүү Азынх нь сураг гарахгүй л байлаа. Гэвч Жаргал цөхөрсөнгүй цааш явсаар... Явсаар нэгэн уудам хөндийд хүрч ирэв. Гэтэл урт уурга барьж, ухаа хонгор морь унасан залуу эр олон адуу туусаар явахтай таарав. Залуус мэнд мэдэлцэн уулзтал хар багаасаа хамт тоглож өссөн найз Баатар нь байлаа. Найз нь бас дүүгийнх нь талаар мэдэхгүй байжээ. Жаргал цааш явах гэтэл найз нь өнөөдөртөө манайд хонож өнжөөд амраад яв. Найз нь чамайг эхнэр хүүхэдтэйгээ ч танилцуулъя гэжээ. Залуус төд удалгүй Баатарынд ирэв. Гэрт ортол нэгэн үзэсгэлэнт бүсгүй үйл урлан сууж байв. Бүсгүйн хажууд Жаргалын олон жилийн өмнө дүүдээ өгсөн тоглоом байх нь тэр. Энэ үед Жаргалыг харсан бүсгүй дуу алдан босч ирээд ахыгаа тэврэн авлаа. Ах дүү хоёрын уулзалтыг харж зогссон Баатар найз нь баясгалантайгаар мишээнэ. Тэд шөнөжин бага нас аав ээж нутаг орныхоо талаар дурсамж хөврүүлсээр.

# data[].attributes.headline
Орхон аймаг 14р сургууль Б. Мөнхтуяа

# data[].attributes.subject
Орхон аймаг 14р сургууль Б. Мөнхтуяа

# data[].attributes.body
Зуны амралт

Болд дүүтэйгээ зуны амралтаараа хөдөө өвөө эмээ дээрээ ирээд сайхан амарч байлаа.

Болдын дүүг Цэцэг гэдэг. Тэрээр маш сэргэлэн охин. Тэр хоёр маань хөдөөгийн хүүхдүүдийн хийдэг ажлыг хэнээс ч дутуугүй маш сайн хийж сурчээ.

Нэг өдөр түүний өвөө сумын төвөөс маш сонирхолтой тоглоом авчирч өгөв. Дандаа л хөдөөгийн хүүхдүүдийн хийдэг өдөр тутмын ажлыг хийж байсан тэр хоёрт өнөөх тоглоом үнэхээр сонирхолтой байлаа.

Өөрийн хийх ажлаа мартан тоглоомоо тоглон суугаа хоёр ачаа харсан эмээ:

- Энэ цагийн хүүхдүүдийн хүсэл, сонирхол үнэхээр өөр болжээ. Арга ч үгүй биз дээ хөөрхийс гэж бодон тэдэндээ саад болохгүйг хичээн цайгаа чанан алсыг ширтэн сууна ...

# data[].attributes.headline
Завхан аймгийн  Яруу сум Ч.Минжбадгар

# data[].attributes.subject
Завхан аймгийн  Яруу сум Ч.Минжбадгар

# data[].attributes.body
Хоёр найз

Номингийн зуны амралт эхлэх дөхөж байлаа. Тэр өдөр хоногоо хуруу даран тоолж нэг л өдөр амралт эхлэв. Номин өмнө жилийн зуны амралтаараа танилцсан Тулга найзындаа очихоор хайртай тоглоомоо авч мөн найздаа бэлэг болгон өгөх тоглоом ч бас аваад явлаа.Охин замын унаанд дайгдан өдөржин явч найзындаа очлоо. Түүнийг баяртайгаар хүлээн авч гэртээ оруулан цай хоол өгөн орой болсон учир сайхан амарцгаав. Өглөө Тулга Номинг дагуулан өмнө жил тоголдог байсан газраа очин байгалийн сайхныг харуулж тэр хоёр хот хөдөгийн сонин хачин зүйлээ хуваалцан ярилцаж Номин найздаа дурсгал болгон авч ирсэн тоглоомоо өгч тэр хоёр өдрийг хөгжилтэй өнгөрүүлжээ.

# data[].attributes.headline
Баян Өлгий аймгийн Өлгий сумын 3-р сургуулийн багш С.Серикгул

# data[].attributes.subject
Баян Өлгий аймгийн Өлгий сумын 3-р сургуулийн багш С.Серикгул

# data[].attributes.attachment_link.title
Зуны зугаатай амралт

# data[].attributes.headline
НЕБ-ын 76дугаар сургуулийн бага ангийн багш П.Мягмарсүрэн

# data[].attributes.subject
НЕБ-ын 76дугаар сургуулийн бага ангийн багш П.Мягмарсүрэн

# data[].attributes.body
Үерхэл Нэгэн хүү саахалт айлынхаа охинтой нас чацуу учраас дотно нөхөрлөн их л эвтэй байдаг байв.Тэд хонио хариулахдаа хамт явж байгалийн сайханд элдвийг ярилцаж суух нь жаргалтай санагддаг байлаа. Нэгэн хонины хишигтэй өдөр тэд тааралдтал,гайхалтай нь хоёулаа хэлэлцсэн юм шиг хүүхэлдэйтэй ирцгээжээ. Охин хүүгийн гарт байгаа хүүхэлдэйг их л шохоорхон хаанаас авсныг асуутал хүү ингэж хариулжээ."Гадаадаас ээж минь миний төрсөн өдрөөр өгч явуулсан юм.Би туулай жилтэй болохоор туулай явуулсан байх аа! Би ээжийгээ маш их санаж байна"гэв.Охин ихэд өрөвдөн хүүгийн сэтгэлийг засахыг хичээн өөрийн хүүхэлдэйгээ өгөхийг хүсэв. Хүү баярласнаа илэрхийлээд "Хоёулаа цаашдаа бие биенээ сэтгэл санаагаар дэмжиж,сайхан үерхэж нөхөрлөж явъя,үерхлийн үнэ цэнэ үүнд л оршдог байх" гэлээ. / үг 108/

# data[].attributes.headline
Хэнтий аймаг Өмнөдэлгэр сум ЕБС бага ангийн багш Г.Ундармаа

# data[].attributes.subject
Хэнтий аймаг Өмнөдэлгэр сум ЕБС бага ангийн багш Г.Ундармаа

# data[].attributes.body
Мэргэн хүү , цэцэн охин

Эрт урьдын цагт Халх даяар алдартай нэгэн ухаантай мэргэн хүн аж төрөн амьдран суудаг байжээ. Нэгэн өдөр тэр айлд хүү охин хоёроо дагуулсан ядуу тариачин ирж гэнэ. Мэргэн хүн:

-Хэрэг зориг хэнд, хэт нутаг хаана вэ? хэмээн асуув. Ядуу тариачин:

-Хэт нутаг холоо, хэрэг зориг танд, хүү охин хоёроо танд шавь оруулах гэсэн юм гэж гэнэ. Мэргэн хүн:

Миний зорилтыг давж чадвал хүү охин хоёрыг чинь шавиа болгоно гэв.

Ингээд мэргэн хүн хүү охин хоёрт ийн даалгавар өгчээ. Мэргэн хүн хүү охин хоёрт зуурсан гурил өгч үүнийг ашиглаад ямар нэгэн зүйл бүтээ гэжээ. Хүү охин хоёр юу хийхээ ийнхүү ярилцав. Дүү нь:

-За ах минь та хоёулаа юу хийх билээ гэв. Ах нь:

-Дүү минь сэтгэлээ битгий чилээ. Оройноос өглөө сэргэг гэдэг учраас өглөө ярилцъя гээд унтжээ. Шөнө нь ах нь миний дүүд гурил их орох байх гээд гурилынхаа талыг нууцаар өгч гэнэ. Мөн дүү нь ахад маань илүү их гурил орох байх гээд мөн гурилаасаа өгчээ. Ингээд өглөө болоход гурил нь эн тэнцүү хэвээр байж. Ах дүү хоёр гайхсан ч бүтээлээ хийхээр болжээ. Ах нь :

-Хоёулаа өөрсдийгөө төлөөлүүлэн хүүхэлдэй бүтээе гэжээ. Ингээд тэд эрэгтэй эмэгтэй хоёр хүүхэлдэй урлан мэргэн хүнд өгөв. Мэргэн хүн ямар учиртай хүүхэлдэй урласныг асуухад хүү:

-Би энэ хүүхэлдэй шиг дуулгавартай байж таны заасан болгоныг сурна. Харин охин:

-Би энэ хүүхэлдэй шиг уран гоо, ажилч хичээнгүй байж таниас их зүйлийг сурч авна гэжээ. Ингээд мэргэн хүн хүүхдүүдийн хичээл зүтгэлийг үнэлэн шавиа болгов. Тэд эрдэм номыг шимтэн сурч, ажилч хичээнгүй занд суралцан, мэргэн хүү, цэцэн охин болж нутас усныхаа нэрийг дурган, аавыг баярлууж амар сайхандаа жаргажээ.